Kannada-LLM-Labs/Wikipedia-Kn huggingface dataset:
ಮಾರ್ಖೋರ್

ಮಾರ್ಖೋರ್ ಒಂದು ದೊಡ್ಡ ಜಾತಿಯ ಕಾಡು ಮೇಕೆ. ಅಘ್ಘಾನಿಸ್ತಾನ, ಉಜ್ಬೆಕಿಸ್ತಾನ, ಪಾಕಿಸ್ತಾನ  ಮತ್ತು ಭಾರತದ ಜಮ್ಮು ಮತ್ತು ಕಾಶೀರ ರಾಜ್ಯದ ಪರ್ವತ ಪ್ರದೇಶಗಳಲ್ಲಿ ಇದು ತಿರುಗಾಡುತ್ತದೆ. ಪರ್ಶಿಯನ್ ಭಾ‌‍‍ಷೆಯಲ್ಲಿ ಮಾರ್ಖೋರ್ ಎ೦ದರೆ ಸರ್ಪಭಕ್ಷಕ ಎ೦ದರ್ಥ.  ಇದು ಹಾವುಗಳನ್ನು ಕೊ೦ದು ತಿನ್ನುತ್ತವೆ.ಸರ್ಪವನ್ನು ತಿ೦ದ ಬಳಿಕ ಇದರ ಬಾಯಿ೦ದ ಸುರಿಯುವ ಜೊಲ್ಲು ನೆಲದ ಮೇಲೆ ಬಿದ್ದು,ಒಣಗಿ ಗಟ್ಟಿಯಾಗುತ್ತದೆ. ಈ ಪದಾರ್ಥಕ್ಕೆ ಹಾವು ಕಡಿದ ವಿಷ ಹೀರುವ ಶಕ್ತಿ ಇದೆ.

ಪ್ರಭೇದಗಳು
ಮಾರ್ಖೋರ್'ನಲ್ಲಿ ಬುಖಾರನ್, ಆ‍ಸ್ಟರ್ ಮತ್ತು ಕಾಬೂಲ್ ಮಾರ್ಖೋರ್ ಎ೦ಬ ಮೂರು ಜಾತಿಗಳಿವೆ.

ಲಕ್ಷಣಗಳು
ಮಾರ್ಖೋರ್ ೨೫ರಿ೦ದ ೪೫ ಇ೦ಚು ಎತ್ತರ , ೫೨ರಿ೦ದ ೭೩ ಇ೦ಚು ಉದ್ದಕ್ಕೆ ಬೆಳೆಯುತ್ತವೆ, ೫೦ರಿ೦ದ ೧೧೦ ಕಿಲೊ ಭಾರವಾಗಿರುತ್ತದೆ. ಸೈಬೀರಿಯದ ಐಬೆಕ್ಸ್ ಬಳಿಕ ಆಡಿನ ಜಾತಿಯಲ್ಲೇ ಅತಿ ದೊಡ್ಡ ಪ್ರಾಣಿ ಇದು.

ಇದರ ಮೈಯ ರೋಮ ಕಪ್ಪು ಅಥವಾ ಕ೦ದು ಬಣ್ಣದಾಗಿರುತ್ತದೆ. ಬೇಸಿಗೆಯಲ್ಲಿ ರೋಮಗಳು ಗಿಡ್ಡವಾಗಿದ್ದು, ಚಳಿಗಾಲದಲ್ಲಿ ದಪ್ಪಗೆ ಮತ್ತು ಉದ್ದವಾಗಿ ಬೆಳೆಯುತ್ತವೆ. ಗ೦ಡು ಮಾರ್ಖೋರ್ನ ಗದ್ದ ಕುತ್ತಿಗೆ ಮತ್ತು ಎದೆಯ ಬಳಿ ಉದ್ದಕ್ಕೆ ರೋಮ ಬೆಳೆಯುತ್ತದೆ.

ಮಾರ್ಖೋರ್'ನ ಸುರುಳಿ ನಡುನೆತ್ತಿಯ ಮೇಲಿ೦ದ ಅಗಲಕ್ಕೆ ಬೆಳೆಯುತ್ತದೆ. ಗ೦ಡಿನ ಕೊ೦ಬುಗಳು ಸುಮಾರು ೬೫ ಇ೦ಚು ಉದ್ದಕ್ಕೆ ಬೆಳೆದರೆ ಹೆಣ್ಣು ಮಾರ್ಖೋರ್ ಕೊ೦ಬುಗಳು ೨೫ ಇ೦ಚು ಉದ್ದವಾಗಿರುತ್ತವೆ.

ಹರಡುವಿಕೆ
ಗುಡ್ಡಗಾಡಿನ ಸಮುದ್ರ ಮಟ್ಟದಿ೦ದ ೨೦೦೦ ಅಡಿಗಳಿ೦ದ ೧೦೦೦೦ ಅಡಿಗಳಷ್ಟು ಎತ್ತರದ ಗುಡ್ಡಗಾಡಿನ ಪ್ರದೇಶದಲ್ಲಿ ಮಾರ್ಖೋರ್ ತಿರುಗಾಡುತ್ತದೆ. ಹುಲ್ಲು ಮತ್ತು ಪೊದೆಗಳು ಹೆಚ್ಚಾಗಿರುವಲ್ಲಿ ಇವನ್ನು ಕಾಣಬಹುದು. ಸಾಮಾನ್ಯವಾಗಿ ಇವು ಮು೦ಜಾನೆ ಮತ್ತು ಸ೦ಜೆಯ ವೇಳೆ ಮೇಯಲು ಹೊರಡುತ್ತವೆ.

ಜೀವನ
ಚಳಗಾಲದಲ್ಲಿ ಗ೦ಡು ಹೆಣ್ಣು ಒಟ್ಟಾಗಿಮಾರ್ಖೋರ್ ಜೋಡಿಗಳಾಗಿ ತಿರುಗುತ್ತವೆ. ಗರ್ಭಧಾರಣೆಯ ಬಳಿಕ ಹೆಣ್ಣು ಮಾರ್ಖೋರ್ ಸುಮಾರು ೧೭೦ ದಿನಗಳಲ್ಲಿ  ಒಂದು ಅಥವಾ ಎರಡು ಮರಿಗಳನ್ನು ಹೆರುತ್ತವೆ.

ಹೆಣ್ಣು ಮಾರ್ಖೋರ್ ಸಮೂಹ ಜೀವಿ. ಕೆಲವುಹೆಣ್ಣು ಮಾರ್ಖೋರ್ಗಳು ಮತ್ತು ಅವುಗಳ ಮರಿಗಳು ಗು೦ಪುಕಟ್ಟಿ ತಿರುಗಾಡುತ್ತವೆ. ವಯಸ್ಕ ಗ೦ಡು ಮಾರ್ಖೊರ್ಗಳು ಮಾತ್ರ ಒ೦ಟಿಯಾಗಿ ತಿರುಗಾಡುತ್ತವೆ.

ಭಾರತದಲ್ಲಿ ಜಮ್ಮು ಕಾಶ್ಮೀರದ ಪೀರ್ ಪಾ೦ಜಾಲ್ ಪರ್ವತ ಶ್ರೇಣಿಯಲ್ಲಿ ಇವುಗಳನ್ನು ಕಾಣಬಹುದು. ಅತಿ ಹೆಚ್ಚಿನ ಸ೦ಖ್ಯೆಯ  ಮಾರ್ಖೋರ್ ಇರುವುದು ಪಾಕಿಸ್ಥಾನದ ಚಿತ್ರಾಲ್ ರಾಷ್ರೀಯ ಉದ್ಯಾನದಲ್ಲಿ. ಇದು ಪಾಕಿಸ್ಥಾನದ ರಾಷ್ರೀಯ ಪ್ರಾಣಿಯಾಗಿದೆ.

ಇದರ ಕೊ೦ಬಿನಲ್ಲಿ ಔಷಧೀಯ ಗುಣಗಳಿವೆ. ಕೊ೦ಬು ಮತ್ತು ಮಾಸಕ್ಕಾಗಿ ಜನರು ಬೇಟೆಯಾಡುತ್ತಾರೆ. ಇವುಗಳ ಸ೦ತತಿ ಕ್ಷೀಣಿಸುತ್ತಿದ್ದು ಜಗತ್ತಿನಲ್ಲಿ೦ದು ಕೇವಲ ೨೫೦೦ ಮಾರ್ಖೋರ್ ಗಳು ಮಾತ್ರ ಜೀವ೦ತವಾಗಿವೆ.

ಪ್ರಾಣಿಗಳು
ವರಾಹಮಿಹಿರ

ವರಾಹಮಿಹಿರ ಉಜ್ಜಯಿನಿಯಲ್ಲಿ ಐದನೇ ಶತಮಾನದಲ್ಲಿ ಜನಿಸಿದ ಇವರು ಒಬ್ಬ ಭಾರತೀಯ ಖಗೋಳ ಶಾಸ್ತ್ರಜ್ಞ,ಗಣಿತಶಾಸ್ತ್ರಜ್ಞ ಹಾಗೂ ಜ್ಯೊತಿಷಿ.ವರಾಹಮಿಹಿರರು ಅವಂತಿ ದೇಶದ ಮಾಲ್ವ ಎಂಬಲ್ಲಿ ಖಗೋಳಶಾಸ್ತ್ರಜ್ಞನಾದ ಆದಿತ್ಯದಾಸ ಹಾಗು ಸತ್ಯವತಿಯರ ಮಗನಾಗಿ ಜನಿಸಿದರು.ನಂತರ ಕಪಿತ್ತಕ ಎಂಬಲ್ಲಿ ವಿದ್ಯಾಭ್ಯಾಸವನ್ನು ಪಡೆದರು.ಯಶೋವರ್ಮನ ಆಸ್ಥಾನದ ನವರತ್ನಗಳಲೊಬ್ಬರು.

'ಪಂಚ ಸಿದ್ಧಾಂತಿಕ'
ಇದು ವರಾಹಮಿಹಿರ ರಚಿಸಿದ ಮುಖ್ಯ ಸಿದ್ಧಾಂತಗಳಲ್ಲೊಂದು.ಇದು ಸೂರ್ಯಸಿದ್ಧಾಂತ, ರೋಮಕಸಿದ್ಧಾಂತ, ಪೌಲಿಸಸಿದ್ಧಾಂತ, ವಸಿಷ್ಠಸಿದ್ಧಾಂತ, ಪೈತಾಮಹಸಿದ್ಧಾಂತ ಹಾಗೂ ಖಗೋಳ ಶಾಸ್ತ್ರದ ಕೆಲವು ತುಣುಕುಗಳನ್ನು ಹೊಂದಿದೆ. ಸುಮಾರು ೧೫೦೦ ವರ್ಷಕ್ಕೂ ಮುನ್ನವೇ ಮಂಗಳ ಗ್ರಹದಲ್ಲಿ ನೀರು, ಕಬ್ಬಿಣ ಇದೆ ಎಂದು ಹೇಳಿದ್ದ.  ಆಕಾಶ, ಸೂರ್ಯ,ಚಂದ್ರ,ನಕ್ಷತ್ರಗಳೆಲ್ಲ ದೇವರುಗಳೆಂದು ಪೂಜಿಸುತ್ತಿದ್ದ ಕಾಲದಲ್ಲಿ ಅವರಲ್ಲಾ ಸೃಷ್ಟಿಯ ಕೊಡುಗೆ ಎಂದು ಸಾರಿ ಹೇಳಿದ. ಯಾವುದೇ ಉಪಕರಣಗಳಿಲ್ಲದ ಆ ಕಾಲದಲ್ಲಿ ಸೂರ್ಯ, ಚಂದ್ರ, ಭೂಮಿ, ಗ್ರಹಗಳ ಗತಿಯನ್ನು ಕರಾರುವಾಕ್ಕಾಗಿ ಹೇಳಿದ.  ೫೧೨ನೇ ಇಸವಿಯಲ್ಲಿ ಅಂದರೆ ತನ್ನ ೧೩ ನೇ ವಯಸ್ಸಿನಲ್ಲಿ 'ಸೂರ್ಯಸಿದ್ಧಾಂತ' ಬರೆದ.  ಇದರಲ್ಲಿ ನಕ್ಷತ್ರ ಮಂಡಲ, ಸೂರ್ಯ ಗ್ರಹಣ ಮತ್ತು ಗ್ರಹಗಳ ಸ್ಥಾನಗಳನ್ನು ಕುರಿತು ವಿವರಿಸಿದ.  ಗಣಿತದ ತ್ರಿಕೋಣಮಿತಿ ನಿಯಮ ಹಾಗು 'ಜ್ಯಾ' ಮಾನದ ಸರಣಿಯನ್ನೂ ಆರಂಭಿಸಿದ.  ಇದಲ್ಲದೇ ಈತ ಷಟ್ ಪಂಚಾಂಗ, ಹೋರಾ-ಪಂಚ-ಹೋತ್ರೀಯ ಯೊಗಯಾತ್ರಾ, ಟಿಕನಿಯಾತ್ರಾ, ಬೃಹಜ್ಜಾತಕ, ವಾಹ ಪಟಲ ಮೊದಲಾದ ಕೃತಿಗಳನ್ನು ರಚಿಸಿದ.  ಇವನ ಕಾಲದಲ್ಲಿ ಉಜ್ಜಯಿನಿ ವಿಶ್ವವಿದ್ಯಾಲಯದಲ್ಲಿ ಗಣಿತ ಸಂಶೋಧನೆಗಳು ಆರಂಭವಾಗಿದ್ದವು.  ಇವನ ನಂತರ ಬಂದ ಆರ್ಯಭಟ ಇದನ್ನು ಮುಂದುವರಿಸಿ ಆಧುನಿಕ ಗಣಿತದ ರೂವಾರಿಯಾದ.  ಇವನು ಮೊತ್ತ ಮೊದಲ ಜಲವಿಜ್ಞಾನಿಯೂ ಹೌದು.  ಮಳೆ, ಅಂತರ್ಜಲದ ಮಟ್ಟ, ನೀರಿನ ಒಳಹರಿವು, ಭೂಜಲವನ್ನು ಗುರುತಿಸುವುದು, ಮಣ್ಣಿನ ಗುಣಮಟ್ಟದಿಂದ ನೀರಿನ ಪ್ರಮಾಣ ಅಳೆಯುವುದು, ಯಾವ ದಿಕ್ಕಿನಿಂದ ಯಾವ ದಿಕ್ಕಿಗೆ ನೀರು ಹರಿಯುತ್ತದೆ, ಪ್ರವಾಹ ತಡೆ, ಬರಪರಿಹಾರಕ್ಕೆ ಮಾರ್ಗೋಪಾಯಳ  ಬಗ್ಗೆ ಕೂಡ ಹೇಳಿದ್ದಾನೆ.

ಬೃಹತ್ ಸಂಹಿತೆ
ಇದೂ ವರಾಹಮಿಹಿರನ ಕೊಡುಗೆಗಳಲ್ಲೊಂದು. ಇದು ಜ್ಯೊತಿಷ್ಯ, ಗ್ರಹಗಳ ಚಲನೆ, ಗ್ರಹಣ, ಮೋಡ, ಮಳೆ, ಶಿಲ್ಪಕಲೆ, ಬೆಳೆಗಳ ಬೆಳವಣಿಗೆ,ಸುಗಂಧ ದ್ರವ್ಯಗಳ ತಯಾರಿಕೆ, ಮದುವೆ, ಮುತ್ತು, ರತ್ನ ಹಾಗೂ ಸಂಪ್ರದಾಯದ ವಿಷಯಗಳನ್ನೊಳಗೊಂದಿದೆ. ಬೃಹತ್ ಜಾತಕ, ಲಘುಜತಕ, ಸಮಾಸ ಜಟಕ, ಬೃಹತ್ ಯೋಗಯಾತ್ರ, ಯೋಗಯಾತ್ರ, ಟಿಕ್ಕಾಣಿ ಯಾತ್ರ, ಬೃಹತ್ ವಿವಾಹ ಪತಲ್, ಲಘು ವಿವಾಹ ಪತಲ್, ಲಗ್ನ ವರಾಹಿ, ಕುತೂಹಲ ಮಂಜರಿ, ದೈವಜ್ಞ ವಲ್ಲಭ- ಇವು ವರಾಹಮಿಹಿರ ಬರೆದ ಜ್ಯೋತಿಷ ಶಾಸ್ತ್ರ ಗ್ರಂಥಗಳು. ತ್ರಿಕೋನಮಿತೀಯಕ್ಕೆ ಇವನ ಕೊಡುಗೆಗಳು ಅಪಾರ.

ಉಲ್ಲೇಖ
ಗಣಿತಜ್ಞರು
ಜ್ಯೋತಿಷ್ಯ
ಎರಡನೇ ಭಾಸ್ಕರಾಚಾರ್ಯರು

ಈತ ಪ್ರಸಿದ್ಧ ವಿಜ್ಞಾನಿ,ಜೊತೆಗೆ ಕವಿಯೂ ಆಗಿದ್ದನು.ಇವನು ಹುಟ್ಟಿದುದು ಇಂದಿನ ಬಿಜಾಪುರ ಎಂದು ಹೇಳಲಾಗಿರುವ ಬಿಜ್ಜಡಬಿಡ ಎಂಬಲ್ಲಿ.ಕ್ರಿ.ಶ.೧೧೧೪ರಲ್ಲಿ ಭಾಸ್ಕರಾಚಾರ್ಯರು ಜನಿಸಿದರು.ತಂದೆ ಮಹೇಶ್ವರೋಪಾಧ‍್ಯಾಯ,ಗಣಿತ ವಿದ್ವಾಂಸ.ಭಾಸ್ಕರಾಚಾರ್ಯನಿಗೆ ತಂದೆಯೇ ಗುರು.ತನ್ನ ೩೬ನೆಯ ವಯಸ್ಸಿನಲ್ಲಿ ಇವನು "ಸಿದ್ಧಾಂತ ಶಿರೋಮಣಿ"ಎಂಬ ಗ್ರಂಥವನ್ನು ಬರೆದ.ಈ ಗ್ರಂಥದ ನಾಲ್ಕು ಭಾಗಗಳಲ್ಲಿ "ಲೀಲಾವತಿ"ಅಥವಾ "ಅಂಕಗಣಿತ" ಪ್ರಸಿದ್ಧವಾಗಿವೆ.
          
'ಲೀಲಾವತಿ' ಭಾಗವು ೨೭೭ಉಪ ಭಾಗಗಳಿಂದ ಕೂಡಿದೆ.ಇದು ಕ್ರಮಪಲ್ಲಟನೆ,ಲೆಕ್ಕಾಚಾರ ಮುಂತಾದ ಗಣಿತದ ಭಾಗಗಳಣ್ಣು ಹೊಂದಿದೆ.ಎರಡನೇ ಭಾಗವಾದ 'ಬೀಜಗಣಿತ'ವು ಸೊನ್ನೆ,ಅನಂತ,ಋಣಾತ್ಮಕ,ಘನಾತ್ಮಕ ಮುಂತಾದ ಸೂತ್ರಗಳನ್ನೊಳಗೊಂಡಿದೆ.'ಗ್ರಹಗಣಿತ'-ಇದು ಸಿದ್ಧಾಂತ ಶಿರೋಮಣಿಯ ಮೂರನೆಯ ಭಾಗ-ಇದು ಗ್ರಹಗಲ ಚಲನೆ ವೇಗ ಮುಂತಾದ ವಿಷಯಗಳಿಂದ ಕೂಡಿದೆ.ಗಣಿತ ಶಾಸ್ತ್ರಕ್ಕೆ ಈತನ ಕೊಡುಗೆ ಅಪಾರ.ಇವನು ೧೧೮೫ರಲ್ಲಿ ತನ್ನ ಕೊನೆಯುಸಿರೆಳೆದನು.

ಇವರು ಬರೆದ ಸಿದ್ಧಾಂತ ಶಿರೋಮಣಿಯಂಬ ಗ್ರಂಥದಲ್ಲಿ ಲೀಲಾವತಿ,ಬಿಜಗಣಿತ,ಗ್ರಹಗಣಿತ ಮತ್ತು ಗೋಲಧ್ಯಾಯಯಂಬ ನಾಲ್ಕು ಭಾಗಗಳಿವೆ. ಇವರು ಕರಣಕುತೂಹಲ ಎಂಬ ಮತ್ತೊಂದು ಗ್ರಂಥವನ್ನು ಬರೆದಿದ್ದಾರೆ.

ವಿಜ್ಞಾನಿಗಳು
ಕವಿಗಳು
ನಿಕೊಲಸ್ ಕೋಪರ್ನಿಕಸ್

ಸೂರ್ಯನ ಸುತ್ತ ಗ್ರಹಗಳು ಚಲಿಸುತ್ತವೆಯೇ ಹೊರತು ಭೂಮಿಯ ಸುತ್ತ ಅಲ್ಲ. ಚಂದ್ರ ಭೂಮಿಯನ್ನು ಸುತ್ತುತ್ತದೆ, ಭೂಮಿ ಸೂರ್ಯನ ಸುತ್ತ ಸುತ್ತುತ್ತದೆ, ಭೂಮಿ ಪರಿಭ್ರಮಿಸುವುದರಿಂದ ಸೂರ್ಯ ಭೂಮಿಯ ಸುತ್ತ ಪರಿಭ್ರಮಿಸಿದಂತೆ ಭಾಸವಾಗುತ್ತದೆ ಎಂದು ಜಗತ್ತಿಗೆ ಸಾರಿದ ವಿಜ್ಞಾನಿ ಕೋಪರ್ನಿಕಸ್. ಆತನ ದೀರ್ಘಕಾಲದ ಅಧ್ಯಯನದ ಫಲ ಆವಿಷ್ಕರಣೆಗಳಿಗೆ ಹೊಸ ದಾರಿಯನ್ನು ತೋರಿತು. ಕ್ರಿ.ಪೂ.೩ನೆಯ ಶತಮಾನದ ವೇಳೆಗೆ ಪೈಥಾಗೊರಾಸನು ಹಿರಾಕ್ಲೀಡನು ಭೂಮಿಯು ಸ್ಥಿರವಲ್ಲ ಸೂರ್ಯನ ಸುತ್ತ ಹಲವು ಗ್ರಹಗಳು ಸುತ್ತುತ್ತವೆ ಎಂದು ಹೇಳಿದ್ದರು.
ಕೋಪರ್ನಿಕಸ್ ೧೪೭೩ರ ಫೆಬ್ರವರಿ ೧೯ರಂದು ಪೋಲೆಂಡಿನ ತೋರನ್ ಎಂಬಲ್ಲಿ ವರ್ತಕನೊಬ್ಬನಿಗೆ ಮಗನಾಗಿ ಜನಿಸಿದರು. ಬಾಲ್ಯದಲ್ಲಿಯೆ ಅಸಾಧಾರಣ ಪ್ರತಿಭಾವಂತನೆನಿಸಿಕೊಂಡಿದ್ದರು. ಇವರು ಕ್ರಾಕೋ ವಿಶ್ವವಿದ್ಯಾನಿಲಯದಲ್ಲಿ ವೈದ್ಯರಾಗಿದ್ದರು. ಗಣಿತ ಹಾಗು ಖಗೋಳ ವಿಜ್ಞಾನದಲ್ಲಿ ಅಧ್ಯಯನ ನಡೆಸಿದರು.ಇವರು ೧೪೯೬ರಲ್ಲಿ ಬೊಲೋನ(ಇಟಲಿ)ದಲ್ಲಿ ಖಗೋಳ ವಿಜ್ಞಾನವನ್ನು ಅಭ್ಯಸಿಸಿದರು. ಇವರಿಗೆ ಧರ್ಮಶಾಸ್ತ್ರದಲ್ಲಿಯೂ ಪರಿಣಿತಿ ಇತ್ತು. ಪ್ರೋಯೆನ್ಬರ್ಗ್ ಎಂಬಲ್ಲಿ ಕ್ರೈಸ್ತ ಪಾದ್ರಿಯಾಗಿ ಆರಿಸಲ್ಪಟ್ಟರು. ೧೫೦೦ರಲ್ಲಿ ರೋಮಿಗೆ ಬಂದರು, ಅಲ್ಲಿ ಗಣಿತ ಮತ್ತು ಖಗೋಳ ವಿಜ್ಞಾನವನ್ನು ಬೋಧಿಸತೊಡಗಿದರು. ಧರ್ಮಶಾಸ್ತ್ರದಲ್ಲಿ ಫೆರಾರ ಅವರಿಗೆ ಡಾಕ್ಟರೇಟ್ ಪದವಿ ನೀಡಿ ಗೌರವಿಸಿದರು. ೧೫೦೪ರಲ್ಲಿ ತಾಯ್ನಾಡಿಗೆ ಹಿಂತಿರುಗಿ ಜನೋಪಯೋಗಿ ಕಾರ್ಯಗಳನ್ನು ಮಾಡುವುದರಲ್ಲಿ ನಿರತರಾದರು.
ಸೂರ್ಯ ವಿಶ್ವದ ಕೇಂದ್ರವಾಗಿದ್ದು ಸೂರ್ಯನ ಸುತ್ತ ಭೂಮಿ ಸುತ್ತುತ್ತದೆ ಎಂದು ಕೋಪರ್ನಿಕಸ್ ವಾದಿಸಿದರು. ಆದರೆ ಅದು ಸಂಪ್ರದಾಯ ವಾದಿಗಳಿಗೆ ಇಷ್ಟವಾಗದೆ ಅವರ ಬೆಂಬಲ ದೊರೆಯಲಿಲ್ಲ. ಬದಲಾಗಿ ಅವರನ್ನು ಮೂರ್ಖರೆಂದು ಕರೆದರು. ಹೀಗಾಗಿ ನೇರವಾಗಿ ಹೇಳಲಾರದೆ ಗ್ರಂಥದಲ್ಲಿ ಪ್ರಕಟಿಸಲೂ ಸಾಧ್ಯವಾಗದಂತಾಯಿತು. ಮಿತ್ರರ ಒತ್ತಾಯದಿಂದ ಕೋಪರ್ನಿಕಸ್ ಆಕಾಶಕಾಯಗಳ ಪರಿಭ್ರಮಣೆ ಕುರಿತಾದ ವಿಚಾರವನ್ನು ಪುಸ್ತಕ ರೂಪದಲ್ಲಿ ಬರೆದಿಟ್ಟರು. ೧೫೪೩ರ ಮೇ ೨೪ರಂದು ಕೋಪನಿರ್ಕಸ್ ತೀರಿಕೋಂಡರು. 
ಅವರ ವಾದವನ್ನು ಜನ ಸ್ವೀಕರಿಸಿರಲಿಲ್ಲ, ನಂತರ ಅವರ ವಾದಕ್ಕೆ ಪುಷ್ಟಿಯನ್ನು ಗೆಲಿಲಿಯೊ ನೀಡಿದರು.

ಉಲ್ಲೇಖ

ಖಗೋಳ ಶಾಸ್ತ್ರಜ್ಞರು
ಹಾಲು ಮತ್ತು ಅಲ್ಸರ್

ಕೆಲ ದಶಕಗಳ ಹಿಂದೆ  ವೈದ್ಯರುಗಳು ಆಯ್ಸಿಡಿಟಿ ಮತ್ತು ಅಲ್ಸರ್ ಇರುವ ರೋಗಿಗಳಿಗೆ ಪದೇ ಪದೇ ಹಾಲನ್ನು ಸೇವಿಸಲು ಹೇಳುತ್ತಿದ್ದರು. ಈಗಲೂ ಸಹ ಅನೇಕ ರೋಗಿಗಳು ಹಗಲೂ ರಾತ್ರಿ ಆಗಾಗ್ಗೆ ಸ್ವಲ್ಪ ಸ್ವಲ್ಪ ತಣ್ಣನೆ ಹಾಲು ಕುಡಿವ ಅಭ್ಯಾಸವನ್ನು ಮುಂದುಕೊಂಡು ಬಂದಿದ್ದಾರೆ.ಆದರೆ ಈಗ ವೈದ್ಯರುಗಳು ಹೆಚ್ಚು ಹಾಲು ಸೇವನೆಯಿಂದ ರಕ್ತದಲ್ಲಿ ಕೊಲೆಸ್ಟರಾಲ್ ಅಂಶ ಹೆಚ್ಚುತ್ತದೆ.ದೇಹದ ತೂಕವೂ ಏರುತ್ತದೆ.ಜೊತೆಗೆ ಹಾಲಿನಲ್ಲಿನ ಪ್ರೋಟೀನ್ ಪ್ರಚೋದನೆಯಿಂದಾಗಿ ಹೊಟ್ಟೆಯಲ್ಲಿ ಹೆಚ್ಚು ಆಮ್ಲ ಉತ್ಪತ್ತಿಯಾಗುತ್ತದೆ ಮತ್ತು ಹೊಟ್ಟೆಯ ಹುಣ್ಣು ಮಾಗುವುದು ನಿಧಾನವಾಗುತ್ತದೆ.ಹೀಗಾಗಿ ಆಯ್ಸಿಡಿಟಿ ಮತ್ತು ಅಲ್ಸರ್ ರೋಗಿಗಳು ಹೆಚ್ಚು ಹಾಲನ್ನು ಕುಡಿಯುವುದರಿಂದ ಲಭಿಸುವ ಲಾಭಕ್ಕಿಂತ ಹಾನಿಯೇ ಹೆಚ್ಚು ಎಂದು ಎಚ್ಛರಿಕೆ ಮಾತನ್ನು ತಿಳಿಸುತ್ತಾರೆ.

ರೋಗಗಳು
ಎನ್ರಿಕೊ ಫರ್ಮಿ

ಎನ್ರಿಕೊ ಫರ್ಮಿ  ೧೯೦೧ ಸೆಪ್ಟೆಂಬರ್ ೨೬ ರಂದು ಇಟಲಿಯಲ್ಲಿ ಹುಟ್ಟಿದ ಫರ್ಮಿ ೧೯೨೨ರಲ್ಲಿ ಪಿಎಚ್ ಡಿ ಪದವಿ ಗಳಿಸಿದ. ರೋಮ್ ವಿಶ್ವವಿದ್ಯಾನಿಲಯದಲ್ಲಿ ಅಧ್ಯಾಪಕನಾಗಿ ಕೆಲಸ ಮಾಡಿದ. ಸಂಶೋಧನೆಗಳನ್ನು ನಡೆಸುತ್ತ ಬಂದ. ನಿಧಾನವಾಗಿ ಚಲಿಸುವ ಒಂದು ನ್ಯೂಟ್ರಾನಿನಿಂದ ಮೂಲವಸ್ತುವನ್ನು ತಾಕಿಸಿದಾಗ ಅದು ವಿಕರಣಕಾರಿಯಾಗಿ ವಿಕರಣಗಳನ್ನು ಹೊರಸೂಸಬಲ್ಲುದಾಗುತ್ತದೆ ಎಂಬುದನ್ನು ಕಂಡುಕೊಂಡ ಫರ್ಮಿ ಮಂದಗತಿಯಲ್ಲಿ ಚಲಿಸುವ ನ್ಯೂಟ್ರಾನುಗಳು ಸುಲಭವಾಗಿ ನ್ಯೂಕ್ಲಿಯಸ್xಗಳನ್ನು ಪರಿವರ್ತಿಸುತ್ತವೆ ಎಂದೂ ತಿಳಿಸಿದ.

ಇತಿವೃತ್ತ
೧೯೩೮ರಲ್ಲಿ ಅಮೆರಿಕಗೆ ವಲಸೆಹೋದ ಫರ್ಮಿ ಕೊಲಂಬಿಯಾ ವಶ್ವವಿದ್ಯಾನಿಲಯದಲ್ಲಿ ವಿದಳನಸರಣಿ ಕುರಿತು ಕೆಲಸ ಆರಂಭಿಸಿದ.ಯುರೇನಿಯಂ ಅನ್ನು ನ್ಯೂಟ್ರಾನುಗಳಿಂದ ತಾಡಿಸಿ ಅದನ್ನು ಎರಡು ಹೋಳುಗಳಾಗಿ ಒಡೆಯುವಂತೆ ಮಾಡಿದ. ಈ ಕ್ರಿಯೆಗೆ ವಿದಳನ ಎಂದು ಹೆಸರು. ವಿದಳನ ನಡೆದಾಗ ಅಪಾರ ಶಕ್ತಿಯೊಂದಿಗೆ ಎರಡು ಅ‍ಥವಾ ಮೂರು ನ್ಯೂಟ್ರಾನುಗಳು ಬಿಡುಗಡೆಯಾಗುತ್ತವೆ.
ಈ ಬಿಡುಗಡೆಯಾದ ನ್ಯೂಟ್ರಾನುಗಳನ್ನು ಮತ್ತೆ ವಿದಳನ ಕ್ರಿಯೆಗೆ ತೊಡಗಿಸಿದರೆ ನಾಲ್ಕು ನ್ಯೂಟ್ರಾನುಗಳು, ಮತ್ತೆ ಅವುಗಳಿಂದ ಎಂಟು ಹೀಗೆ ಮುಂದುವರಿದು ಶಕ್ತಿಯನ್ನು ಒಂದೇ ಸಮನಾಗಿ ಉತ್ಪಾದಿಸಬಹುದಾಗಿರುತ್ತದೆ. ವಿದಳನೆ ಕ್ರಿಯೆಗಳ ಇಂತಹ ಸರಣಿ ಅಥವಾ ಸರಪಳಿ, ಶಕ್ತಿ ಉತ್ಪಾದನೆಗೆ ಒಂದು ಉಚಿತ  ಮಾರ್ಗವಾಗಿದೆ. ಇದಕ್ಕಾಗಿ ರಿಯಾಕ್ಟರ್ ಎಂಬ ಸಾಧನವನ್ನು ಬಳಸಲಾಗುತ್ತದೆ.
ಫರ್ಮಿ ಇಂತಹ ರಿಯಾಕ್ಟರೊಂದನ್ನು ಮೊದಲ ಬಾರಿಗೆ ಚಿಕಾಗೋದಲ್ಲಿ ತಯಾರಿಸುವ ಸಾಹಸ ಮಾಡಿದ. ರಿಯಾಕ್ಟರಿನಲ್ಲಿ ವಿದಳನದಿಂದ ಶಕ್ತಿ ಉತ್ಪಾದಿಸಿದ. ನ್ಯೂಟ್ರಾನುನಳು ಪ್ರಚೋದಿಸುವ ನ‍್ಯೂಕ್ಲಿಯರ್ ಕ್ರೀಯೆಗಳ ಅಧ್ಯಯನ ನಡೆಸಿದ ಫರ್ಮಿಯ ತಂಡ ಮುಂದೆ ಅಣುಬಾಂಬಿನ ತಯಾರಿಕೆಗೂ ತೊಡಗಿತು. ಅಮೆರಿಕಾ ಅಧ್ಯಕ್ಷ ರೊಸ್‍ವೆಲ್ಟ್ ರ ಆದೇಶದಂತೆ ಫರ್ಮಿ ರಹಸ್ಯವಾಗಿ ಲಾಸ್ ಅಲಾಮಸ್ ಒಂದು ಬಾಂಬ್ ತಯಾರಿಸಿ ಯಶ‍ಸ್ವಿಯಾದ. 
ಆದರೆ ಎರಡನೇ ಮಹಾಯುದ್ದ ಕಾಲದಲ್ಲಿ ಜಪಾನಿನ ಹಿರೋಷಿಮ ಮತ್ತು ನಾಗಸಾಕಿ ನಗರಗಳ ಮೇಲೆ ಹಾಕಿದ್ದು ಶಾಂತಿಪ್ರಿಯರಿಗೆ ಅಸಮಾಧಾನ ತಂದಿತು. ೧೯೩೮ರಲ್ಲಿಯೇ ಫರ್ಮಿಗೆ ನೊಬೆಲ್ ಬಹುಮಾನ ಲಭಿಸಿತು. ೧೯೪೬ರ ಮಾರ್ಚ ೧೯ರಂದು ಅಮೆರಿಕಾ ಸಂಯುಕ್ತ ಸಂಸ್ಥನೆಗಳ ಕಾಂಗ್ರೇಸ್ ಪಾರಿತೊಷಕ ನೀಡಿತು. ೧೯೫೪ ನವೆಂಬರ್ ೨೮ರಂದು ಚಿಕಾಗೊನಲ್ಲಿ ಫರ್ಮಿ ತೀರಿಕೊಂಡ . ಅವನ ಹೆಸರನ್ನು ಫರ್ಮಿಯಮ್ ಎಂಬ ಮೂಲವಸ್ತುವಿಗೆ ಇಟ್ಟು ಗೌರವಿಸಿತು.

ಬಾಹ್ಯ ಸಂಪರ್ಕಗಳು
 "The First Reactor: 40th Anniversary Commemorative Edition", United States Department of Energy, (December 1982).
 Nobel prize page for the 1938 physics' prize
 The Story of the First Pile
 Enrico Fermi's Case File  at The Franklin Institute with information about his contributions to theoretical and experimental physics.
 "Remembering Enrico Fermi". Session J1. APS April Meeting 2010, American Physical Society.
 Time 100: Enrico Fermi  by Richard Rhodes 29 March 1999
The Woodrow Wilson Center's Nuclear Proliferation International History Project or NPIHP is a global network of individuals and institutions engaged in the study of international nuclear history through archival documents, oral history interviews and other empirical sources.
Fermi's stay with Ehrenfest in Leiden.

ಉಲ್ಲೇಖಗಳು

ಭೌತವಿಜ್ಞಾನಿಗಳು
ಭೌತಶಾಸ್ತ್ರದ ನೊಬೆಲ್ ಪುರಸ್ಕೃತರು
ವಿಜ್ಞಾನಿಗಳು
ಹಸಿರು ಮೈ ಬೆಳ್ಗಣ್ಣ

ಹಸಿರು ಮೈ "ಬೆಳ್ಗಣ್ಣ"ಗುಬ್ಬಚ್ಚಿಗಿಂತ ಚಿಕ್ಕ ಗಾತ್ರದ ಹಸಿರು ಮಿಶ್ರಿತ ಹಳದಿ ಮೈ ಬಣ್ಣದ ಹಕ್ಕಿ ಇದು.ಆಂಗ್ಲ ಭಾಷೆಯಲ್ಲಿ ಇದು 'ಓರಿಯೆಂಟಲ್ ವೈಟ್ ಐ'.

ಲಕ್ಷಣಗಳು
ಹೊಟ್ಟೆ ಭಾಗ ಬಿಳಿ.  ಕೊಕ್ಕು ಹಾಗೂ ಕಾಲುಗಳು ಕಪ್ಪು.  ಕಣ್ಣಿನ ಸುತ್ತ ಪ್ರಧಾನವಾಗಿ ಬಿಳಿ ಉಂಗುರ ಇದೆ.  ಹಾಗಾಗಿ ಈ ಹಕ್ಕಿಯನ್ನು 'ಶ್ವೇತ ನೇತ್ರ' ಎಂದೂ ಕರೆಯವುದುಂಟು.

ಹರಡುವಿಕೆ
ಕರಾವಳಿಯಲ್ಲಿ ಮುಖ್ಯವಾಗಿ ಪಶ್ಚಿಮ ಘಟ್ಟದಲ್ಲಿ ಹೆಚ್ಚು ಕಾಣಿಸಿಕೊಳ್ಳುತ್ತದವೆ. 'ಬೆಳ್ಗಣ್ಣ'ಗೆ ಊರಿಗಿಂತಲೂ ಕಾಡು ಪ್ರದೇಶ ಹೆಚ್ಚು ಇಷ್ಟ.  ಶೋಲಾ ಅರಣ್ಯ, ಪರ್ಣಫಪಾತಿ ಕಾಡು, ಕುರುಚಲು ಕಾಡು, ಹಣ್ಣಿನ ತೋಟಗಳಲ್ಲಿ ಸಾಮಾನ್ಯವಾಗಿ ಇರುತ್ತದೆ. ಬಿಳಿಗಿರಿ ರಂಗನ ಬೆಟ್ಟ, ಕೊಡಗು, ಮೇಲುಕೋಟೆ, ಎಚ್.ಡಿ.ಕೋಟೆ ಸೇರಿದಂತೆ ನಮ್ಮ ಮೈಸೂರಿನ ಚಾಮುಂಡಿ ಬೆಟ್ಟದಲ್ಲೂ ಕಾಣಲು ಸಿಗುತ್ತವೆ.

ವಾಸ
ಸಾಮಾನ್ಯವಾಗಿ ಜೋಡಿ, ಜೋಡಿಯಾಗಿಯೋ ಅಥವಾ ಸಣ್ಣ ಗುಂಪುಗಳಲ್ಲಿ ಒಂಥರ ರಾಗಮಯವಾಗಿ ಹಾಡುತ್ತ ಮರದಿಂದ ಮರಕ್ಕೆ ಹಾರುತ್ತ ಕೀಟಗಳನ್ನು ಭಕ್ಷಿಸುತ್ತವೆ.

ಆಹಾರ
ಕಂಬಳಿಹುಳು, ಸಣ್ಣ ಗಾತ್ರದ ಹೂ ಮೊಗ್ಗು, ಬೀಜ, ಮಕರಂದ, ಅರಳಿ ಹಣ್ಣು ಅದಕ್ಕೆ ಇಷ್ಟ.

ಸಂತಾನೋತ್ಪತ್ತಿ
ಏಪ್ರಿಲ್-ಸೆಪ್ಟೆಂಬರ್ನಲ್ಲಿ ಹುಲ್ಲು, ಬೇರು, ನಾರು, ಜೇಡನ ಬಲೆ, ಪಾಚಿ ಸೇರಿಸಿ ಜೋಲಿ ಮಾದರಿಯ ಗೂಡು ಕಟ್ಟುವುದು.  ಸುಮಾರು ಒಂದರಿಂದ ಆರು ಮೀಟರ್ ಎತ್ತರದ ಮರೆಯಾಗಿರುವ ಕೊಂಬೆಯ ಕವಲಿನಲ್ಲಿ ಗೂಡು ಕಟ್ಟುವ ಕೆಲಸ ಹೆಣ್ಣಿನದು.  ಎರಡರಿಂದ ನಾಲ್ಕು ತಿಳಿ ನೀಲಿ ಬಣ್ಣದ ಮೊಟ್ಟೆ ಇಡುತ್ತದೆ.  ಆದರೆ ಮೊಟ್ಟೆಗೆ ಕಾವು ಕೊಡುವುದು ಹಾಗೂ ಮರಿಗಳಿಗೆ ಉಣಿಸುವಲ್ಲಿ ಗಂಡು, ಹೆಣ್ಣು ಎರಡೂ ಪಾಲ್ಗೊಳ್ಳುತ್ತವೆ.  ಹತ್ತರಿಂದ ಹನ್ನೊಂದು ದಿವಸಗಳ ಬಳಿಕ ಮೊಟ್ಟೆ ಒಡೆದು ಮರಿ ಹೊರ ಬರುತ್ತವೆ.

ವೈಜ್ಞಾನಿಕ ಹೆಸರು
ವೈಜ್ಞಾನಿಕ ಹೆಸರು 'ಜಾಸ್ಟರಾಪ್ಸ್ ಪಾಲ್ಪಿಬ್ರೊಸ'.  'ಪಾಸ್ಸರಿಫಾರ್ಮಿಸ್' ಗಣದ 'ಜಾಸ್ಟರಾಪಿಡಿ' ಕುಟುಂಬಕ್ಕೆ ಸೇರಿದೆ.
ಬಸವನ ಹುಳು

ಬಸವನ ಹುಳು ನೀರಿನಲ್ಲಿ ಹಾಗೂ ಭೂಮಿಯಲ್ಲಿ ವಾಸಿಸುತ್ತವೆ. ಕೆಲವು ಜೀವಿಗಳು ಗಿಡಗಳನ್ನು, ಎಲೆಗಳನ್ನು ತಿನ್ನುತ್ತವೆ ಇನ್ನೂ ಕೆಲವು ಬಸವನ ಹುಳುಗಳು ಬೇರೆ ಜೀವಿಗಳನ್ನು ತಿನ್ನುತ್ತವೆ. ಒಣಹವೆಯಲ್ಲಿ ಭೂಮಿಯ ಮೇಲೆ ಇರುವ ಬಸವನ ಹುಳುಗಳು ತಮ್ಮ ಚಿಪ್ಪುಗಳನ್ನು ಮುಚ್ಚುವ ಮೂಲಕ ತಮ್ಮನ್ನು ತೇವವಾಗಿ ಇಟ್ಟುಕೊಳ್ಳುತ್ತವೆ. ಗೊಂಡೆಹುಳುಗಳು ಹಾಗು ಬಸವನ ಹುಳುಗಳಲ್ಲಿ ಇರುವ ಒಂದೇ ವ್ಯತ್ಯಾಸವೆಂದರೆ ಗೊಂಡೆಹುಳುಗಳಿಗೆ ಯಾವುದೇ ಚಿಪ್ಪುಗಳು ಇಲ್ಲ. ಬಸವನ ಹುಳುಗಳಿಗೆ ಬಲವಾದ ಹಲ್ಲುಗಳಿರುತ್ತವೆ. ನೀರಿನಲ್ಲಿ ಬದುಕುವ ಬಸವನ ಹುಳುವಿನ (limpet) ಹಲ್ಲು ಜಗತ್ತಿನ ಎಲ್ಲಕ್ಕಿಂತ ಹೆಚ್ಚು ಗಟ್ಟಿಯಾದ ವಸ್ತುವೆಂದು ತಿಳಿದುಬಂದಿದೆ.

ಅಪಾಯಕಾರಿ ಶಂಖಹುಳು
Cone snail Snail
ಕೆಲವರಿಗೆ ಕಪ್ಪೆ ಚಿಪ್ಪು, ಶಂಖಗಳನ್ನು ಕೂಡಿಟ್ಟುಕೊಳ್ಳುವ, ಸಂಗ್ರಹಿಸಿಟ್ಟುಕೊಳ್ಳುವ ಹವ್ಯಾಸವನ್ನು ನೋಡಿರುತ್ತೇವೆ. ಅಂಥವರಿಗೆ ಈ ಕೋನ್‌ ಎಂಬ ಶಂಖ ಇಷ್ಟವಾಗದೇ ಇರಲು ಸಾಧ್ಯವೇ ಇಲ್ಲ. ಆದರೆ ಅದರ ಸೌಂದರ್ಯಕ್ಕೆ ಮರುಳಾಗಿ ಮುಟ್ಟಲು ಹೋದರೆ,  ಈ ಪುಟ್ಟ ಶಂಖ ಹುಳು ಜೀವಕ್ಕೇ ಎರವಾಗುವಷ್ಟು ಶಕ್ತಿಶಾಲಿಯಾದುದು. ಈ ಸಾಗರದಾಳದ ಜೀವಿಗೆ ಈಟಿಯಂಥ ಕೊಕ್ಕೆಯಿದ್ದು, ಆ ಮೂಲಕ ಮಾರಣಾಂತಿಕ ವಿಷಕಾರಿ ಅಂಶವನ್ನು ದೇಹಕ್ಕೆ ಚುಚ್ಚಬಲ್ಲದು. ಈ ಕೊಕ್ಕೆ ಮನುಷ್ಯರ ಚರ್ಮದ ಒಳಗೆ ಸಲೀಸಾಗಿ ಹೋಗಬಲ್ಲದು. ಗಟ್ಟಿಯಾದ ಕೈಗವಸನ್ನು ತೊಟ್ಟಿದ್ದರೂ ಅವುಗಳ ಒಳಗೂ ಹೊಕ್ಕಬಲ್ಲಷ್ಟು ಮೊನಚಿರುತ್ತದೆ.

ತನ್ನ ಈ ಮೊನಚಾದ ಕೊಕ್ಕೆಯಿಂದಲೇ ಮೀನುಗಳನ್ನು ಒಂದೆರಡು ಸೆಕೆಂಡುಗಳಲ್ಲೇ ದುರ್ಬಲಗೊಳಿಸಬಲ್ಲದು. ಕೊಕ್ಕೆಯನ್ನು ತನ್ನ ಬೇಟೆಗೆ ಅಂಟಿಸಿ ನಂತರ ವಿಷವನ್ನು ಕಕ್ಕುತ್ತದೆ. ಕೆಲವೇ ನಿಮಿಷಗಳಲ್ಲಿ ಅದನ್ನು ತಿಂದು ಹಾಕುತ್ತದೆ. ಮೀನಿಗಷ್ಟೇ ಅಲ್ಲ, ಮನುಷ್ಯರಿಗೂ ಇದು ಮಾರಣಾಂತಿಕ. ಈ ಶಂಖ ಹುಳುವಿನ ವಿಷದ ಒಂದು ಹನಿ ಇಪ್ಪತ್ತು ಮಂದಿಯನ್ನು ಕೊಲ್ಲಬಲ್ಲಷ್ಟು ಸಮರ್ಥವಾಗಿರುವುದರಿಂದ ಇದಕ್ಕೆ ‘ಸಾಗರದಲ್ಲಿನ ಅತಿ ಹೆಚ್ಚು ವಿಷಕಾರಿ ಪ್ರಭೇದ’ ಎಂದು ಕರೆಯಲಾಗಿದೆ.

ಕೋನೊಟಾಕ್ಸಿನ್ ಎಂದು ಕರೆಸಿಕೊಳ್ಳುವ ಈ ವಿಷ, ಕೆಲವು ವಿಧದ ನರಗಳ ಮೇಲೆ ಅತಿ ಕೆಟ್ಟ ಪರಿಣಾಮವನ್ನು ಬೀರುತ್ತದೆ. ಮನುಷ್ಯರಿಗೆ ಚುಚ್ಚಿದರೆ ಸಾಕು, ತೀವ್ರ ನೋವಿನೊಂದಿಗೆ ಶ್ವಾಸಕೋಶದ ತೊಂದರೆ ಉಂಟಾಗುತ್ತದೆ. ದೃಷ್ಟಿ ಮಸುಕಾಗುವುದು, ಶ್ರವಣ ದೋಷ ಉಂಟಾಗುವ ಸಾಧ್ಯತೆ ಇದೆ. ಸಮಯಕ್ಕೆ ಸರಿಯಾಗಿ ಸೂಕ್ತ ಚಿಕಿತ್ಸೆ ದೊರೆಯದೇ ಇದ್ದರೆ, ಚುಚ್ಚಿದ ಕೆಲವೇ ಗಂಟೆಗಳಲ್ಲಿ ಸಾವೂ ಸಮೀಪಿಸುತ್ತದೆ.

ನೋಡಿ

ಉಲ್ಲೇಖ

ಜೀವಶಾಸ್ತ್ರ
ಟಿ. ನರಸೀಪುರ

ಜಿಲ್ಲಾ ಕೇಂದ್ರ ಮೈಸೂರಿಗೆ ೩೨ ಕಿಲೋಮೀಟರ್ ದೂರದಲ್ಲಿರುವ ತಿರುಮಕೂಡಲು ನರಸೀಪುರ ಜಿಲ್ಲೆಯ ಪ್ರಮುಖ ಗ್ರಾಮ ಹಾಗೂ ಪ್ರವಾಸಿ ತಾಣ.

ಇಲ್ಲಿ ಕಾವೇರಿ, ಕಪಿಲಾ ಮತ್ತು ಸ್ಫಟಿಕ ಸರೋವರಗಳ ತ್ರಿವೇಣಿ ಸಂಗಮವಾಗುತ್ತದೆ. ಈ ಮೂರರ ಸಂಗಮ ಸ್ಥಳವಾದ್ದರಿದಲೇ ಇದಕ್ಕೆ ತಿರುಮಕೂಡಲು ಎಂಬ ಹೆಸರಿದೆ.
ಸಂಗಮದ ಸಮೀಪದಲ್ಲಿ ಅಗಸ್ತ್ಯೇಶ್ವರನ ದೇಗುಲವಿದೆ. ಈ ದೇಗುಲ ವಿಶಾಲವಾದ ಪ್ರಾಕಾರ ಹೊಂದಿದ್ದು ಗುಡಿಯ ಮುಂದೆ ಹಲ್ಲಿಯ ಕಂಬವಿದೆ. ಕಪಿಲೆ ಮತ್ತು ಕಾವೇರಿ ನದಿಗಳ ಸಂಗಮದ ಆಚೆಯ ದಡದಲ್ಲಿ ನರಸಿಂಹನ ಸ್ವಾಮಿ ದೇವಸ್ಥಾನವಿದೆ. ನರಸಿಂಹ ದೇವರ ಮೂರ್ತಿಯ ಕೈಯಲ್ಲಿ ಗುಲಗಂಜಿಯ ಕೆತ್ತನೆ ಇರುವುದರಿಂದ 'ಗುಂಜ ನರಸಿಂಹ' ಎಂಬ ಹೆಸರೂ ಬಂದಿದೆ.

ಚಿತ್ರಗಳು
ಸಕ್ರೇಬೈಲು ಬಿಡಾರ

ರಾಜ್ಯದ ಅತಿದೊಡ್ಡ ಆನೆಗಳ ಬಿಡಾರ ಎಂಬ ಖ್ಯಾತಿಗೆ ಪಾತ್ರವಾದ ಸಕ್ಕರೆ ಬೈಲಿಗೆ ಶತಮಾನದ ಇತಿಹಾಸವಿದೆ. ಸಕ್ಕರೆ ಬೈಲಿನಲ್ಲಿ ಆನೆಗಳು ತಮ್ಮ ಪುಟ್ಟ ಮರಿಗಳೊಂದಿಗೆ ನೀರಿನಲ್ಲಿ ಜಳಕ ಮಾಡುವುದನ್ನು ನೋಡುವುದೇ ಒಂದು ಸೊಬಗು.

ಪರಿಚಯ
ಸಕ್ಕರೆಬೈಲು (ಸಕ್ರೆಬೈಲು) ಶಿವಮೊಗ್ಗ ಜಿಲ್ಲೆಯಲ್ಲಿರುವ ಆನೆ ತರಬೇತಿ ಶಿಬಿರ. ಗಾಜನೂರು ಅಣೆಕಟ್ಟೆಯ ಸಮೀಪದಲ್ಲಿರುವ ಈ ಶಿಬಿರದಲ್ಲಿ ಆನೆಗಳ ತರಬೇತಿ ಹಾಗೂ ಪ್ರವಾಸಿಗಳಿಗೆ ಆನೆ ಸವಾರಿ ಮೊದಲಾದ ಚಟುವಟಿಕೆಗಳು ನಡೆಯುತ್ತವೆ. ಪ್ರತಿ ದಿನ ಬೆಳಿಗ್ಗೆ ೮ ರಿಂದ ೧೧ ರವರೆಗೆ ಪ್ರವಾಸಿಗಳಿಗೆ ಈ ಶಿಬಿರ ತೆರೆದಿರುತ್ತದೆ. ಈ ಸಮಯದ ನಂತರ ಆನೆಗಳನ್ನುಕಾಡಿನಲ್ಲಿ ಬಿಡಲಾಗುತ್ತದೆ. ರಾತ್ರಿಯಿಡಿ ಕಾಡಿನಲ್ಲಿಯೇ ಇರುವ ಆನೆಗಳನ್ನು ಮತ್ತೆ ಮುಂಜಾನೆ ಶಿಬಿರಕ್ಕೆಕರೆತರಲಾಗುತ್ತದೆ.
ಸ್ವಚ್ಛಂದ ಜೀವನಕ್ಕೆ ಹೆಸರಾದ ಆನೆಗಳು, ಸಕ್ರೆಬೈಲಿನಲ್ಲಿ ಸ್ನೇಹಜೀವಿಗಳಾಗಿ ವಿಹರಿಸುವುದನ್ನು ನೋಡಲೆಂದೇ ನಿತ್ಯವೂ ನೂರಾರು. ಪ್ರವಾಸಿಗರು ಇಲ್ಲಿಗೆ ಆಗಮಿಸುತ್ತಾರೆ. ಆನೆಗಳ ಮುಂದೆ ನಿಂತು ಫೋಟೋ ತೆಗೆಸಿಕೊಳ್ಳುತ್ತಾರೆ. ನುರಿತ ಮಾವುತರು, ಕವಾಡಿಗಳ ಆರೈಕೆಯಲ್ಲಿ ಇಲ್ಲಿ ದೈತ್ಯದೇಹಿ ಆನೆಗಳು ಮಾನವರ ಒಡನಾಟಕ್ಕೆ ಒಗ್ಗಿ ಕೊಂಡು ಶಿಸ್ತುಬದ್ಧ ಜೀವನ ನಡೆಸುತ್ತಿವೆ.

ಆನೆಗಳ ವಿಶೇಷತೆ
ಪ್ರತಿನಿತ್ಯ 6 -7 ಗಂಟೆಗೆಲ್ಲ ಕಾಡಿನಿಂದ ಸಕ್ಕರೆಬೈಲಿಗೆ ಬರುವ ಆನೆಗಳು ಪ್ರಶಾಂತವಾಗಿ ಹರಿಯುವ ತುಂಗಾನದಿಯಲ್ಲಿ ಆನಂದದಿಂದ ಜಲಕ್ರೀಡೆಯಾಡುತ್ತವೆ. ಮಾವುತರು ತಮ್ಮ ಮೈ ಉಜ್ಜಲು ಅನುವಾಗುವಂತೆ ನೀರಿನಲ್ಲಿ ಮಲಗುವ ಆನೆಗಳು, ನಂತರ ಸೊಂಡಿಲಿನಲ್ಲಿ ನೀರು ತುಂಬಿ ಕೊಂಡು ಪಕ್ಕದಲ್ಲಿರುವ ಆನೆಗಳಿಗೆ ಹಾಗೂ ತಮ್ಮ ಮರಿಗಳಿಗೆ ಜಲಸಿಂಚನ ಮಾಡುವ ನೋಟ ನಯನ ಮನೋಹರ.
ಆನೆಗಳ ಸ್ನಾನ ನೋಡಲೆಂದೇ ಸಾಲುಗಟ್ಟಿ ನಿಲ್ಲುವ ಜನರು ನಂತರ ಆನೆಗಳ ಭೋಜನ ನೋಡಲು ಆನೆಗಳ ಹಿಂಡಿನೊಂದಿಗೇ ತೆರಳುತ್ತಾರೆ. ಗಂಡಾನೆಗಳು ತಮಗೆ ನೀಡುವ ತಲಾ ೧೦ ಕೆಜೆ ಹುಲ್ಲು, ಆರೇಳು ಕೇಜಿ ಭತ್ತವನ್ನು ಅರೆಕ್ಷಣದಲ್ಲಿ ನುಂಗಿ ಅರಗಿಸಿಕೊಂಡು ಬಿಡುತ್ತದೆ. ಮಾವುತರು ಕಾಯಿ, ಬೆಲ್ಲ, ಅಕ್ಕಿ ಇತ್ಯಾದಿ ಸೇರಿಸಿ ಕಟ್ಟುವ ವಿಶೇಷ ಉಂಡೆಗಳನ್ನು ಚಪ್ಪರಿಸಿಕೊಂಡು ಮೆಲ್ಲುತ್ತವೆ.
ಮರಿ ಹಾಕಿರುವ ಆನೆಗಳಿಗೆ ಮಾವುದರು ಇಲ್ಲಿ ವಿಶೇಷ ತಿಂಡಿ ತಿನಿಸು ನೀಡುತ್ತಾರೆ. ಐದು ಕಿಲೋಗ್ರಾಂ ಅಕ್ಕಿ, ಹಣ್ಣು ತೆಂಗಿನಕಾಯಿ ಬೆಲ್ಲ ಎಣ್ಣೆ ಇರುವ ಆಹಾರ ನೀಡಿ ಅವಕ್ಕೆ ತಿಂಗಳುಗಟ್ಟಲೆ ಬಾಣಂತನ ಮಾಡುತ್ತಾರೆ. ಭೋಜನಾ ನಂತರ ಮಧ್ಯಾಹ್ನ ಹನ್ನೊಂದರ ಹೊತ್ತಿಗೆ  ಕಾಡಿನ ವಿಹಾರಕ್ಕೆ ಹೊರಡುವ ಗಜರಾಯರು ವಿಹಾರ ಮುಗಿಸಿಕೊಂಡು ಮರಳಿ ಬರುವುದೇ ಮಾರನೆಯದಿನ ಬೆಳಗ್ಗೆ.

ಶಿವಮೊಗ್ಗ ಜಿಲ್ಲೆ
ಹೊನಗೊನ್ನೆ ಸೊಪ್ಪು

ಹೊನಗೊನ್ನೆ ಸೊಪ್ಪು ಒಂದು ಔಷಧೀಯ ಸಸ್ಯವಾಗಿದೆ. ಇದರ ವೈಜ್ಞಾನಿಕ ಹೆಸರು ಆಲ್ಟರ್ ನ್ಯಾಂಥೀರ ಸೆಸ್ಸಿಲಿಸ್. ಇದು ಅಮರಾಂಥೇಸಿ ಕುಟುಂಬಕ್ಕೆ ಸೇರಿದ ಸಸ್ಯವಾಗಿದೆ.

ಇತರ ಭಾಷೆಯಲ್ಲಿನ ಹೆಸರುಗಳು                     
 ಕನ್ನಡ-ಹೊನಗೊನ್ನೆ, ಹೊನಗೊನ, 
ಸಂಸ್ಕೃತ-ಮತ್ಸ್ಯಾಕ್ಷಿ.
ಹಿಂದಿ-ಮಕ್ಸೀ, ಮಛೇಛೀ;
ತೆಲುಗು-ಪೂನ್ನಗಂಟಾಕು, ಪೂನ್ನಗಂಟಕುರ

ಸಸ್ಯ ವಿವರಣೆ
ಈ ಗಿಡವು ರಾಜ್ಯದ ಉಷ್ಣಪ್ರದೆಶಗಳಲ್ಲಿನ ಒದ್ದೆಭೂಮಿಯಲ್ಲಿ, ಗದ್ದೆ ಬಯಲಿನಲ್ಲಿ ಮತ್ತು ಕೆರೆಯಂಗಳದಲ್ಲಿ ಹುಲುಸಾಗಿ ಬೆಳೆಯುತ್ತದೆ. ಇದನ್ನು ಸೊಪ್ಪು ತರಕಾರಿಯಂತೆ ಕೆಲವು ಕಡೆ ಬಳಸುತ್ತಾರೆ. ಗಿಡವು ಕವಲೊಡೇದು ನೆಲದ ಮೇಲೆ ಹರಡಿ ಬೆಳಯುತ್ತದೆ. ನೆಲಕ್ಕೆ ತಾಗುವ ಗೆಣ್ಣೀನಲ್ಲಿ ಬೇರುಗಳು ಮೊಳೆತು ಕಾಂಡವನ್ನು ನೆಲಕ್ಕೆ ಭದ್ರಪಡಿಸುತ್ತದೆ. ಕಾಂಡದ ಮೇಲೆ ರಸಭರಿತವಾದ, ನೀಳಾವಾದ, ಸರಳವಾದ ಮತ್ತು ಹೊಳಪಾದ ಎಲೆಗಳು ಅಭಿಮುಖವಾಗಿ ಜೋಡಣೆಯಾಗಿರುತ್ತದೆ. ಎಲೆಯ ಕಂಕುಳಲ್ಲಿ ಅಣ್ಣೇಸೊಪ್ಪಿನ ಹೂಗೊಂಚಲಿನಂತಿರುತ್ತದೆ.

ಉಪಯೋಗಗಳು
 ಹೊನಗೊನ್ನೆ ಬೇರನ್ನು ೨ ತೊಲದಷ್ಟು ತೆಗೆದುಕೊಂಡು ೧/೪ ಸೇರು ಆಡಿನ ಹಾಲಿನಲ್ಲಿ ಅರೆದು ಸೋಸಿ ದಿವಸಕ್ಕೂಮ್ಮೆ ಕುಡಿಸುವುದರಿಂದ ಮೂತ್ರವಿಸರ್ಜನೆ ಸಲೀಸಾಗುವುದು.
 ಹೊನಗೊನ್ನೆ ಸೊಪ್ಪಿನ ಪಲ್ಯ ಮಾಡಿ ತಿನ್ನುವುದರಿಂದ, ಜ್ವರ ಬಿಟ್ಟ ನಂತರ ರುಚಿಕೆಟ್ಟ ಬಾಯಿಗೆ ರುಚಿಯುಂಟು ಮಾಡುತ್ತದೆ. ೮ ದಿನ ಬಿಡದೆ ತಿಂದರೆ ಒಳ್ಳೆಯದು.
 ಹೊನಗೊನ್ನೆ ಸೊಪ್ಪಿನ ರಸ ೨ ತೊಲ, ಮೂಲಂಗಿ ಸೊಪ್ಪಿನ ರಸ ೨ ತೊಲ ಮಿಶ್ರ ಮಾಡಿ ಸ್ವಲ್ಪ ಸೈಂಧಲವಣ ಸೇರಿಸಿ ಕುಡಿಯುವುದರಿಂದ ಮೂಲವ್ಯಾಧಿ ನಿವಾರಣೆಯಾಗುತ್ತದೆ.
 ಹೊನಗೊನ್ನೆ ಸೊಪ್ಪಿನ ರಸದಲ್ಲಿ ಉತ್ತರಾಣಿ ಬೇರನ್ನು ತೇಯ್ದು ಕಣ್ಣುಗಳಿಗೆ ಹಚ್ಚುವುದರಿಂದ ಕಣ್ಣಿನ ಪೊರೆ ನಿವಾರಣೆಯಾಗುತ್ತದೆ.
 ಹೊನಗೊನ್ನೆ ಗಿಡದ ಎಲೆ ೨ ಹಿಡಿಯಷ್ಟು ತೆಗೆದುಕೊಂಡು ಅದಕ್ಕೆ ಅವರೆಕಾಳು ಗಾತ್ರದ ಆರತಿಕರ್ಪೂರ ಸೇರಿಸಿ ನಯವಾಗಿ ಅರೆದು ಮುಲಾಮಿನಂತೆ ಮಾಡಿಕೊಂಡು ಎಲ್ಲಾ ಬಗೆಯ ಗಾಯಗಳಿಗೆ ಲೇಪನವಾಗಿ ಬಳಸಬಹುದು.
 ಹೊನಗೊನ್ನೆ ಬೇರಿನ ರಸ ೧ ತೊಲದಷ್ಟು ತೆಗೆದುಕೊಂಡು ಅದಕ್ಕೆ ಸ್ವಲ್ಪ ಬೆಲ್ಲ ತುಪ್ಪ ಸೇರಿಸಿ, ಸ್ತೀಯರು ಕುಡಿಯುವುದರಿಂದ ರಕ್ತಪ್ರದರ ಗುಣವಾಗುತ್ತದೆ. ಇದನ್ನು ದಿವಸಕ್ಕೊಮ್ಮೆಯಂತೆ ೩ ದಿವಸ ಕುಡಿಯಬೇಕು.
 ಹೊನಗೊನ್ನೆ ಬೇರನ್ನು ಆಡಿನ ಹಾಲಿನಲ್ಲಿ ಅರೆದು ಕುಡಿಯುವುದರಿಂದ ಬಹುಮೂತ್ರ ರೋಗ ವಾಸಿಯಾಗುತ್ತದೆ. ಮಕ್ಕಳಲ್ಲಿ ಕಾಣಿಸುವ ಉರಿಮೂತ್ರಕ್ಕೂ ಇದು ಒಳ್ಳೆಯ ಮದ್ದು.
 ಹೊನಗೂನ್ನೆ ಸೊಪ್ಪಿನ ಸಾರು ಅಥವಾ ಪಲ್ಯ ಮಾಡಿ ಸೇವಿಸುವುದರಿಂದ ಕಣ್ಣುಗಳ ವ್ಯಾಧಿಗಳು ಬರುವುದಿಲ್ಲ.
 ಹೊನಗೊನ್ನೆ ಗಿಡವನ್ನು ಬೇರು ಸಹಿತ ಕಿತ್ತು ೧ ಸೇರಿನಷ್ಟು ರಸಮಾಡಿಕೂಂಡು ಅದಕ್ಕೆ ೧ ಪಾವು ಎಳ್ಳೆಣ್ಣೆ ಹಾಕಿ ಕಾಯಿಸಿ ರಸವೆಲ್ಲ ಇಂಗಿದ ಮೇಲೆ ಇಳಿಸಿಕೂಂಡು ಎಣ್ಣೆಯನ್ನು ಶೋಧಿಸಿ ಇಟ್ಟುಕೂಳ್ಳಬೇಕು. ಈ ಎಣ್ಣೆಯನ್ನು ತಲೆಗೆ ಹಚ್ಚುವುದರಿಂದ ಮೆದುಳು ಮತ್ತು ಕಣ್ಣುಗಳ ಉಷ್ಣತೆಯು ಕಡಿಮೆಯಾಗಿ ಬಲ ಮತ್ತು ತೇಜಸ್ಸು ಹೆಚ್ಚಾಗುತ್ತದೆ. ಈ ಎಣ್ಣೆಯನ್ನು ಬೆಂದ ಗಾಯಗಳ ಮೇಲೆ ಕೂಡ ಉಪಯೋಗಿಸಬಹುದು.
 ಹೊನಗೂನ್ನೆ ಸೊಪ್ಪಿನ ರಸವನ್ನು ಒಂದು ಹೆಂಚಿಗೆ ಹಲವು ಸಲ ಸವರಿ ಒಣಗಿಸಿಟ್ಟುಕೊಳ್ಳುವುದು. ಅದರ ಮೇಲೆ ಹಸುವಿನ ತುಪ್ಪ ಹಾಕಿ ಉರಿಸಿದ ದೀಪದಿಂದ ಬರುವ ಕಾಡಿಗೆಯನ್ನು ರಸ ಲೇಪಿಸಿ ಆಗಲೇ ಒಣಗಿಸಿಟ್ಟುಕೂಂಡಿದ್ದ ಹೆಂಚಿನ ಮೇಲೆ ಶೇಖರಿಸಿಕೂಂಡು ಆ ಕಾಡಿಗೆಯನ್ನು ಹಸುವಿನ ತುಪ್ಪದಲ್ಲಿಯೇ ಕಲಸಿ, ಕಾಡಿಗೆಯಾಗಿ ಉಪಯೋಗಿಸುವುದರಿಂದ ಕಣ್ಣುಗಳು ಆರೋಗ್ಯಪೂರ್ಣವಾಗಿರುತ್ತವೆ.

ಉಲ್ಲೇಖಗಳು

ಬಾಹ್ಯಸಂಪರ್ಕಗಳು

.http://www.ayurvediccommunity.com/AmaraKannada.asp
.PROTAbase on Alternanthera sessilis
.Pacific Islands flora at risk
.Federal Noxious Weeds
.Herbal use

ಸಸ್ಯಗಳು
ಔಷಧೀಯ ಸಸ್ಯಗಳು
ಅಸ್ಟ್ರೊ ಸ್ಯಾಟ್

ಅಸ್ಟ್ರೊಸ್ಯಾಟ್ ದೂರದರ್ಶಕ, ಖಗೋಳ ವಿಜ‍್ಞಾನಕ‍್ಕಾಗಿಯೇ ಬಳಸಲು ತಯಾರಿಸಿದ, ಭಾರತದ ಮೊದಲ ದೂರದರ್ಶಕ.
ಈ ದೂರದರ್ಶಕವನ‍್ನು ಪಿ.ಎಸ್.ಎಲ್.ವಿ.(PSLV) ಉಪಗ್ರಹ ವಾಹಕದ ಸಹಾಯದಿಂದ, ೨೦೧೫ರ ಮೇ ತಿಂಗಳಲ‍್ಲಿ ಉಡಾವಣೆಗೆ ಸಿದ‍್ದಗೊಳ‍್ಳುತ‍್ತಿದೆ. ಆಸ್ಟ್ರೋಸ್ಯಾಟ್ ಎನ್ನುವುದು ಒಂದು  ಉಪಗ್ರಹವಾಗಿದೆ. ಪೋಲಾರ್  ಉಪಗ್ರಹ ಉಡಾವಣೆ ವಾಹಕದಲ್ಲಿ (ಪಿ ಎಸ್ ಎಲ್ ವಿ)   ಇಟ್ಟು  ಆಸ್ಟ್ರೋಸ್ಯಾಟನ್ನು ಉಡಾವಣೆ ಮಾಡಲಾಯಿತು.ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಕೇಂದ್ರ (ಇಸ್ರೋ) ಆಸ್ಟ್ರೋಸ್ಯಾಟ್ ಅನ್ನು ೧೭೮ ಕೋಟಿ ರೂಪಾಯಿ ವೆಚ್ಚದಲ್ಲಿ ನಿರ್ಮಾಣ ಮಾಡಿದೆ.ಇದು 
೧.೫ ಟನ್ ತೂಕ ಹೊಂದಿದೆ. ಸಮಭಾಜಕ  ‍‍‍‍‍‍ವೃತ್ತದ ಸಮೀಪ ಸುಮಾರು ೬೫೦ ಕಿಲೋ ಮೀಟರ್ ಎತ್ತರದಲ್ಲಿ  ಸುತ್ತುತ್ತದೆ.ಇದು ಬಾಹ್ಯಾಕಾಶ ಖಗೋಳವೀಕ್ಷಣಾಲಯ            ಆಗಿದೆ.‍‍ವಿಜ್ಞಾನಿಗಳ ಪ್ರಕಾರ  ಆಸ್ಟ್ರೋಸ್ಯಾಟ್ ನಾಸಾದ  ಹಬಲ್  ಸ್ಪೇಸ್ ಟೆಲಿಸ್ಕೋಪ್ ಗಿಂತ  ಚಿಕ್ಕದಾಗಿದೆ.ಹಬಲ್ ಅನ್ನು ೧೯೯೦ರಲ್ಲಿ  ಉಡಾವಣೆ ಮಾಡಲಾಯಿತು.                ಆಸ್ಟ್ರೋಸ್ಯಾಟ್ ಎಕ್ಸ್-ರೇ ಅಂತಹ ಬಹುತರಂಗಾಂತರದಲ್ಲಿರುವ ವಸ್ತುಗಳನ್ನು ಪತ್ತೆಹಚ್ಚುತ್ತದೆ.
 ಮಹತ್ವ:ಆಸ್ಟ್ರೋಸ್ಯಾಟ್  ಅಭಿವೃಧ್ಧಿಯಿಂದಾಗಿ   ಭಾರತದ  ಸಂಶೋಧಕರು  ಇನ್ನು  ಮುಂದೆ ದತ್ತಾಂಶಕ್ಕಾಗಿ  ಇತರೆ ಬಾಹ್ಯಾಕಾಶ  ಸಂಸ್ಥೆಗಳನ್ನು ಅವಲಂಬಿಸುವ
ಅಗತ್ಯ ವಿಜ್ನಾನಿಗಳಿಗೆ ಉಂಟಾಗುವುದಿಲ್ಲ.ಇದು ವಿಜ್ಞಾನಿಗಳಿಗೆ ಸಂಶೋಧನೆಯನ್ನು  ಮುಂದುವರಿಸಲು ಅನುವಾಗುವಂತೆ ಅದರ ವಿನ್ಯಾಸ  ಇದೆ.
 ಉದ್ದೇಶಗಳು;ಆಸ್ಟ್ರೋಸ್ಯಾಟ್  ಭಾರತದ ಮೊತ್ತ  ಮೊದಲ  ಬಹು-ತರಂಗಾಂತರ ಖಗೋಳ ವೀಕ್ಷಣಾಲಯವಾಗಿದೆ.ಇದು ವಿಜ್ಞಾನಿಗಳಿಗೆ ದೂರದಲ್ಲಿರುವ ಆಕಾಶ
ಕಾಯಗಳನ್ನು ಅಧ್ಯಯನ ಮಾಡಲು  ಹಾಗೂ ನಕ್ಷತ್ರ  ವ್ಯವಸ್ಥೆಯನ್ನು ಆಳವಾಗಿ ವಿಶ್ಲೇಷಣೆ ಮಾಡಲು ಸಹಾಯ ಮಾಡುತ್ತದೆ.ಇದರ ವೈಜ್ಞಾನಿಕ  ಧ್ಯೇಯೊದ್ದೇಶಗಳು  
ಏನೆಂದರೆ  ನ್ಯೂಟ್ರಾನ್ ನಕ್ಷತ್ರಗಳು ಮತ್ತು ಕಪ್ಪುಕುಳಿಗಳನ್ನು ಹೊಂದಿರುವ ಬೈನರಿ ಸ್ಟಾರ್ ಸಿಸ್ಟಮ್ ನಲ್ಲಿರುವ ಹೆಚ್ಚಿನ ಶಕ್ತಿ ಪ್ರಕ್ರಿಯೆಗಳನ್ನು  ಅ‌‌ರ್ಥಮಾಡಿಕೊಳ್ಳಲು,
ತಟಸ್ಥ ತಾರೆಗಳ ಕಾಂತಕ್ಷೇತ್ರಗಳನ್ನು ಅಂದಾಜು ಮಾಡಲು ಮತ್ತು ನಕ್ಷತ್ರಪುಂಜಗಳ ಹುಟ್ಟನ್ನು ಅಧ್ಯಯನ ಮಾಡಲು  ನೆರವು  ನೀಡುತ್ತದೆ.

ದೂರದರ್ಶಕದ ಉಪಕರಣಗಳು 
ಈ ದೂರದರ್ಶಕದಲ‍್ಲಿ ೫ ಉಪಕರಣಗಳಿವೆ.
 ಟ್ವಿನ್ 40-cm ಅಲ್ಟ್ರಾ ವಾಯ್ಲೆಟ್ ಇಮೇಜಿಂಗ್ ಟೆಲಿಸ್ಕೋಪ್ಸ್ (UVIT).
 ಲಾರ್ಜ್ ಏರಿಯಾ ಜೆನೊನ್ ಪ್ರಪೋರ್ಶನಲ್ ಕೌಂಟರ್ಸ್ (LAXPC).
 ಸಾಫ್ಟ್ ಎಕ್ಸ್ ರೇ ಇಮೇಜಿಂಗ್ ಟೆಲಿಸ್ಕೋಪ್ (SXT).
 ಕ್ಯಾಡ್ಮಿಯಮ್ಜಿಂ-ಜಿಂಕ್ಟೆ-ಟೆಲ್ಲ್ಯುರೈಡ್ ಇಮೇಜರ್ (CZTI).
 ಸ್ಕ್ಯಾನಿಂಗ್ ಸ್ಕೈ ಮೋನೀಟರ್ (SSM).

ಯೋಜನೆಯಲ‍್ಲಿ ಭಾಗಿಯಾದ ಸಂಸ‍್ಥೆಗಳು 
ಈ ಯೋಜನೆಯಲ‍್ಲಿ ಅಲವು ಸಂಸ‍್ಥೆಗಳು ಭಾಗಿಯಾಗಿವೆ. ಅವುಗಳಲ‍್ಲಿ ಕೆಲವು : 
 ಭಾರತೀಯ ಬಾಹ್ಯಾಕಾಶ ಸಂಶೋಧನೆ ಸಂಸ್ಥೆ (ISRO), ಮುಂಬಯಿ.
 ಟಾಟ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರೀಸರ್ಚ್, ಬೆಂಗಳೂರು.
 ಭಾರತಿಯ ಖಗೋಳ ಭೌತವಿಜ್ಞಾನ ಸಂಸ್ಥೆ (IIA), ಬೆಂಗಳೂರು.
 ರಾಮನ್ ರೀಸರ್ಚ್ ಇನ್ಸ್ಟಿಟ್ಯೂಟ್, ಬೆಂಗಳೂರು.
 ಇಂಟರ್ ಯೂನಿವರ್ಸಿಟೀ ಸೆಂಟರ್ ಫಾರ್ ಅಸ್ಟ್ರಾನಮೀ ಅಂಡ್ ಆಸ್ಟ್ರೊಫಿಸಿಕ್ಸ್, ಪುನೆ.
 ಬಾಬಾ ಅಟಾಮಿಕ್ ರೀಸರ್ಚ್ ಸೆಂಟರ್, ಮುಂಬಯಿ.
 ಎಸ್.ಎನ್.ಬೋಸ್ ನ್ಯಾಶನಲ್ ಸೆಂಟರ್ ಫಾರ್ ಬೇಸಿಕ್ ಸೈನ್ಸಸ್, ಕೋಲ್ಕತಾ.
 ಕೆನೇಡಿಯನ್ ಸ್ಪೇಸ್ ಏಜೆನ್ಸೀ.
 ಯೂನಿವರ್ಸಿಟೀ ಆಫ್ ಲೀಯೈಸ್ಟರ್.

ಬಾಹ್ಯ ಉಲ್ಲೇಖಗಳು
Astrosat

ಉಲ್ಲೇಖಗಳು

ಖಗೋಳಶಾಸ್ತ್ರ
ಮೂಲಿಕಾಪುರ

ಸು೦ದರವಾದ ಪಶ್ಚಿಮ ಕರಾವಳಿಯ ಬ೦ದರು ಪ್ರದೇಶವಾದ ಮಂಗಳೂರು ಹಾಗೂ ಆಚಾರ್ಯ ಮಧ್ವರಿ೦ದ ಪ್ರತಿಷ್ಠಾಪಿಸಲ್ಪಟ್ಟ ಶ್ರೀ ಕೃಷ್ಣನ ಊರು ಉಡುಪಿ-ಇವೆರಡರ ಮಧ್ಯೆ ರಾಷ್ಟ್ರೀಯ ಹೆದ್ದಾರಿ ೧೭ರ,೧೮ ಮೈಲುಗಳ ಸಮಾನಾಂತರದಲ್ಲಿ ಸಿಗುವ ಪುಟ್ಟ ಊರು ಮುಲ್ಕಿ, ಬಜ್ಪೆ ವಿಮಾನ ನಿಲ್ದಾಣದಿಂದ ೧೫ ಮೈಲು ಉತ್ತರ ಪಶ್ಚಿಮಾಭಿಮುಖವಾಗಿ ಮೂಲ್ಕಿಗೆ ತಲುಪಬಹುದು.
             
ಪುರಾತನ ಕಾಲದಲ್ಲಿ ಮೂಲಿಕಾ ವೃಕ್ಷ ವನರಾಶಿಗಳಿಂದ ಸುಶೋಭಿಸುತ್ತಿದ್ದ ಪ್ರದೇಶವಾದುದರಿಂದ ಇದು ಮೂಲಕಾಪುರ-ಮೂಲಿಕೆ-ಮೂಲ್ಕಿ ಎಂಬ ಹೆಸರಲ್ಲಿ ಪ್ರಸಿದ್ಧವಾಯಿತು. ಮೂಲ್ಕಿಯು ಪುರಾತನ ಪಟ್ಟಣ ಹಾಗೂ ಬಂದರುಗಳಲ್ಲಿ ಒಂದಾಗಿತ್ತು ಎಂದು ತಿಳಿದುಬರುತ್ತದೆ, ಮೂಲ್ಕಿಯು ಜಿಲ್ಲೆಯ ವ್ಯಾಪಾರೀ ಭೂಪಟದಲ್ಲಿ ವಿಶಿಷ್ಟ ಸ್ಥಾನವನ್ನು ಗಳಿಸಿತು.ಇಲ್ಲಿಂದ ಶಾಂಭವಿ ನದಿಯ ಮೂಲಕ ಸಾಗರೀಯ ಚಟುವಟಿಕೆಗಳು ನಡೆಯುತ್ತಿದ್ದು ಹೇರಳವಾಗಿ ಅಕ್ಕಿ, ಕರಿಮೆಣಸು, ಚಿಪ್ಪುಮೀನು ಹಡಗುಗಳ ಮೂಲಕ ರಫ್ತಾಗುತ್ತಿತ್ತು. ಮೂಲ್ಕಿ ಸೀಮೆಯನ್ನು ಆಳುತ್ತಿದ್ದ ಸಾಮಂತರಸರು ಒಂದೊಮ್ಮೆ ಒಳಲಂಕೆಯನ್ನು ರಾಜಧಾನಿಯನ್ನಾಗಿ ಮಾಡಿಕೊಂಡರು.

ದಕ್ಷಿಣ ಕನ್ನಡ ಜಿಲ್ಲೆ
ಮಿಮಿಕ್ರಿ ಪಕ್ಷಿ ಲೈರ್

ಗಿಳಿಯೊಂದೇ ಅಲ್ಲ,ಅದರಂತೆ ಸುಮಧುರವಾಗಿ ಕೂಗುವ,ಹಾಡುವ ಅನೇಕ ಪಕ್ಷಿಗಳು ಜೀವಸಂಕುಲದಲ್ಲಿವೆ.ಮನುಷ್ಯನ ಧ್ವನಿಯನ್ನಷ್ಟೇ ಅಲ್ಲ
ಅನೇಕ ಧ್ವನಿಗಳನ್ನು ಅನುಕರಣೆ ಮಾಡುವ ಹಕ್ಕಿಯೊಂದು ನಮ್ಮ ನಡುವೆ ಇದೆ. ಅದರ ಹೆಸರು "ಲೈರ್".ಈ ಲೈರ್ ಆಸ್ಟ್ರೇಲಿಯಾ ಮೂಲದ್ದು. ಮಿಮಿಕ್ರಿ ಮಾಡುವುದರಿಂದಲೇ ಪ್ರಸಿದ್ಧಗೊಂಡಿರುವ ಈ ಪಕ್ಷಿ ತಾನು ವಾಸಿಸುವ ಪ್ರದೇಶದಲ್ಲಿ ಕಂಡು ಬರುವ ಇತರ ಪ್ರಾಣಿ-ಪಕ್ಷಿಗಳ ಶಬ್ದವನ್ನು ಸಲೀಸಾಗಿ ಅನುಕರಣೆ ಮಾಡುತ್ತದೆ. ಆ ಅನುಕರಣೆ ಎಷ್ಟು ಸ್ಪಷ್ಟವಾಗಿರುತ್ತದೆಂದರೆ, ಖುದ್ದು ಆ ಪ್ರಾಣಿ,ಪಕ್ಷಿಗಳೇ ಕೂಗಿದಂತಿರುತ್ತದೆ!ಇದರ ಮಿಮಿಕ್ರಿ ಶಕ್ತಿ ಎಷ್ಟಿದೆಯೆಂದರೆ,ಇದು ತಾನು ಆಲಿಸುವ ಪ್ರತೀ ಶಬ್ದವನ್ನೂ ತಕ್ಷಣವೇ ಮಿಮಿಕ್ರಿ ಮಾಡತೊಡಗುತ್ತದೆ. 
ಉದಾಹರಣೆಗೆ, ಬಟ್ಟೆ ಗಿರಣಿ ಹೋಮ್ಮಿಸುವ ಶಬ್ದ,ಕಾರ್ ಇಂಜಿನ್ ಶಬ್ದ,ಕಾರಿನ ಹಾರ್ನ್,ಫೈರ್ ಇಂಜಿನ್ನಿನ ಸೈರನ್, ಪಿಸ್ತೂಲಿನಿಂದ ಗುಂಡು ಹೊಡೆದಾಗ ಬರುವ ಶಬ್ದ,ನಾಯಿ ಬೊಗಳುವ ಶಬ್ದ, ಚಿಕ್ಕ ಮಕ್ಕಳ ಅಳು! ಅಷ್ಟೇ ಏಕೆ ನೀವು ಮಾತನಾಡಿದ್ದನ್ನೂ ಕೇಳಿದರೆ, ಮರುಕ್ಷಣವೇ ನೀವು ಮಾತನಾಡಿದಂತೆ ಮಾತನಾಡುವ ಸಮರ್ಥ್ಯವನ್ನೂ ಈ ಪಕ್ಷಿ ಹೊಂದಿದೆ. ಲೈರ್ ಗಂಡು-ಹೆಣ್ಣು ಎರಡೂ ಹಕ್ಕಿಗಳಲ್ಲೂ ’ಮಿಮಿಕ್ರಿ’ ಮಾಡುವ ಸಾಮರ್ಥ್ಯ ಇದೆಯಾದರೂ ಇದರಲ್ಲಿ ಜಾಸ್ತಿ ಕೇಳಿ ಬರವುದು 
ಗಂಡು ಹಕ್ಕಿಯ ಕೂಗೇ!ಉಳಿದ ಹಕ್ಕಿಗಳಿಗೆ ಇಲ್ಲದ ಈ ವಿಶಿಷ್ಟ ಸಾಮರ್ಥ್ಯವನ್ನು ಲೈರ್ ಹಕ್ಕಿಗಳು ಪಡೆದಿದ್ದಾದರು ಹೇಗೆ? ಈ ಪ್ರಶ್ನೆಗೆ ಉತ್ತರವನ್ನು
ಕಂಡುಕೊಳ್ಳಲು ತಜ್ಞರು ನಿರಂತರ ಪ್ರಯತ್ನ ನಡೆಸಿದರು. ಕೊನೆಗೆ ಅದರಲ್ಲಿ ಯಶಸ್ವಿಯೂ ಆದರು. ನಮಗೆ ಧ್ವನಿ ಪೆಟ್ಟಿಗೆ ಇದೆ ತಾನೆ? ಹಾಗೆಯೇ 
ಪಕ್ಷಿಗಳಲ್ಲಿ "ಸಿರಿಂಕ್ಸ್" ಎಂಬ ತಂತುಗಳಿಂದ ರಚಿತವಾದ ಭಾಗವಿದೆ. "ಸಿರಿಂಕ್ಸ್" ರಚನೆ ಮತ್ತು ಅದು ಪಕ್ಷಿಗಳಲ್ಲಿ ಇರುವ ಸ್ಥಾನದಿಂದಾಗಿ ಪಕ್ಷಿಗಳು ಸುಮಧುರ ಧ್ವನಿ ಹೊರಡಿಸಲು ಸಾಧ್ಯವಾಗುತ್ತದೆ. "ಲೈರ್" ಪಕ್ಷಿಗಳಲ್ಲಿ ಇರುವ "ಸಿರಿಂಕ್ಸ್" ಅತೀ ಸಂಕೀರ್ಣವಾಗಿ ಸ್ನಾಯುಗಳಿಂದ ಕೂಡಿದೆ. ಹೀಗಾಗಿ ಇದು ಇತರ ಪಕ್ಷಿಗಳಲ್ಲಿರುವ ಸಿರಿಂಕ್ಸ್ ಗಿಂತ ಭಿನ್ನವಾಗಿದೆ.
ಪ್ರಾಣಿ,ಪಕ್ಷಿಗಳು ತೋರುವ ಈ ವಿಶೇಷ ಅವುಗಳ ಬದುಕಿನ ಸಂಗತಿ. ಈ ರೀತಿಯ ಅನುಕರಣೆಯಿಂದಾಗಿ ಅವು ಶತ್ರುಗಳಿಂದ ಸುಲಭವಾಗಿ
ಪಾರಾಗಬಲ್ಲವು.ಲೈರ್ ಪಕ್ಷಿಗಳಲ್ಲಿ ಇನ್ನೊಂದು ವಿಶಿಷ್ಟ ಲಕ್ಷಣವಿದೆ. ಗಂಡು ಹಕ್ಕಿ, ತನ್ನ ಸಂಗಾತಿಯನ್ನು ಸೆಳೆಯಲು ನವಿಲಿನಂತೆಯೇ ಉದ್ದವಾದ
ಬಾಲದ ಗರಿಯನ್ನು ಬಿಚ್ಚಿ ಪ್ರದರ್ಶನಕ್ಕೆ ನಿಂತು ಬಿಡುತ್ತದೆ. ಈ ರೀತಿ ಪ್ರದರ್ಶನಕ್ಕೆ ನಿಂತಾಗ ಲೈರ್ ಹಕ್ಕಿ ನೋಡಲು ಸುಂದರವಾಗಿ, ಅದ್ಬುತವಾಗಿ
ಕಾಣುತ್ತದೆ. ಹೀಗಾಗಿ ಅನೇಕ ಚಿತ್ರ ಕಲಾವಿದರನ್ನೂ ಈ ಲೈರ್ ಆಕರ್ಷಿಸಿದೆ.

ಪಕ್ಷಿಗಳು
ಬ್ರಯನ್ ಗ್ರೀನ್

ಬ್ರಯಾನ್ ಗ್ರೀನ್Brian Greene (ಜನನ ಫೆಬ್ರವರಿ 9, 1963) ಅಮೆರಿಕದ ಖ್ಯಾತ ಭೌತವಿಜ್ಞಾನಿ,ಗಣಿತಜ್ಞ.
ಅವರು  ಭೌತಶಾಸ್ತ್ರಕ್ಕೆ ಕೊಟ್ಟ ಕೊಡುಗೆ ಅಗಾಧವದದು.ಅವರು ಸ್ಟ್ರಿಂಗ್ ಸಿದ್ದಾಂತಕ್ಕೆ ಮಾಡಿರುವ ಕೆಲಸಕ್ಕೆ ಹೆಸರುವಾಸಿಯಾಗಿದರೆ.೨೦೦೪ರಲ್ಲಿ ಅವರು ಬರೆದಿರುವ "the fabric of cosmos"ಬಹಳ ಸುದ್ಧಿ ಮಾಡಿತು .ಅವರು ವಿಜ್ಞಾನವನ್ನು ಏಲ್ಲರಿಗೂ ಲಭ್ಯವಾಗುವಂತೆ ಗುರಿಯನ್ನು ಇಟ್ಟುಕೊಂಡು "world science festival" ಆರಂಭಿಸಿದರು.

ಆರಂಭಿಕ ಜೀವನ
ಬ್ರಯಾನ್ ಗ್ರೀನ್ಅವರು ಫೆಬ್ರುವರೀ 9, 1963ರಲ್ಲಿ  ನ್ಯೂಯೋರ್ಕ್ ಸಿಟೀಯಲ್ಲಿ ಜನಿಸಿದರು. ಚಿಕ್ಕ ವಯಸ್ಸಿನಲ್ಲಿಯೇ ಅವರಿಗೆ ಗಣಿತದಲ್ಲಿ ಆಸಕ್ತಿ ಇತ್ತು.ಗ್ರೀನ್ ಹೀಗೆ  ವಿವಿಧ ರೀತಿಯಲ್ಲಿ ವಿಶ್ವದ ನೋಡಲು ಅವನ ತಂದೆ ಅಲನ್ಗೆ ಸಲ್ಲುತ್ತದೆ ಎಂದು ಯಾವಾಗಲೂ ತಿಳಿಸುತ್ತಾರೆ.

ವಿದ್ಯಾಭ್ಯಾಸ
ಗ್ರೀನ್ 1980 ಸ್ಟಯ್ವೆಸಂಟ್ರನ್ನು ಹೈಸ್ಕೂಲ್ನಿಂದ ಪದವೀಧರನಾಗಿದ್ದು.ಪದವಿಯ ನಂತರ ಗ್ರೀನ್ ಕೇಂಬ್ರಿಡ್ಜ್, ಮಸಾಚ್ಯೂಸೆಟ್ಸ್ ನ ಹಾರ್ವರ್ಡ್ ವಿಶ್ವವಿದ್ಯಾಲಯ ಸೇರಿಕೊಂಡರು.ಗ್ರೀನ್ 1984 ರಲ್ಲಿ ಹಾರ್ವರ್ಡ್ ನಲ್ಲಿ ಪದವಿ ಪಡೆದು, ಅವರು "ರೋಡ್ಸ್ ಸ್ಕಾಲರ್" ಸ್ಕಾಲರ್‌ಶಿಪ್ಪಡೆದ  ಅವರು ಆಕ್ಸ್ಫರ್ಡ್ ವಿಶ್ವವಿದ್ಯಾಲಯದ ಅಧ್ಯಯನಕ್ಕೆ  ಇಂಗ್ಲೆಂಡ್ಗೆ ಪ್ರಯಾಣಿಸಿದರು

1987 ರಲ್ಲಿ ಭೌತಶಾಸ್ತ್ರದಲ್ಲಿ ಪಿಹೆಚ್ಡಿ ಗಳಿಸಿದ ನಂತರ, ಗ್ರೀನ್ ಹಾರ್ವರ್ಡ್ ಮರಳಿದರು.1990 ರಲ್ಲಿ ಇಥಾಕಾ, ನ್ಯೂಯಾರ್ಕ್, ರಲ್ಲಿ ಕಾರ್ನೆಲ್ ವಿಶ್ವವಿದ್ಯಾಲಯದಲ್ಲಿ ಬೋಧನೆ ಉದ್ಯೋಗ ಕೈಗೊಂಡರು.ಅವರು 1995 ರಲ್ಲಿ ಫುಲ್ ಟೈಮ್ ಪ್ರೊಫೆಸರ್ ಆದರೂ. ಗ್ರೀನ್ ಇಂದಿಗೂ ಅಲ್ಲಿ ಪ್ರೊಫೆಸರ್ ಆಗಿ ತಮ್ಮ ಕಾರ್ಯ ನಿರ್ವಾಯಿಸುತ್ತಿದ್ದಾರೆ.

ಛಾಯಾಂಕಣ

ಉಲ್ಲೇಖ

ಭೌತವಿಜ್ಞಾನಿಗಳು
ಗಣಿತಜ್ಞರು
ರೆನೆ ಡೆಸ್ಕಾರ್ಟೆ

ರೆನೆ ಡೆಸ್ಕಾರ್ಟೆ ಫ್ರೆಂಚ್‍ನ ಹೆಸರಾಂತ ತತ್ವ ಜ್ಞಾನಿ ಮತ್ತು  ಗಣಿತಜ್ಞ. ತನ್ನ ಸಮಕಾಲೀನರನ್ನು ಹೊಸ ಚಿಂತನೆಗಳತ್ತ ಪ್ರೇರೆಪಿಸಿದವರಲ್ಲಿ ಡೆಸ್ಕಾರ್ಟ ಮೂದಲಿಗನು. ತನ್ನ ಮಾತೃಭಾಷೆಯಲ್ಲಿಯೇ ಬರೆದು, ಆವರೆಗೆ ಸಂಪ್ರದಾಯವಾದಿಗಳು ನಿರ್ಮಿಸಿಕೊಂಡು ಬಂದಿದ್ದ ರಿವಾಜನ್ನು ಮುರಿದು ಡೆಸ್ಕಾರ್ಟೆ, ಲ್ಯಾಟಿನ್ ನಲ್ಲಿಯೂ ಆನೇಕ ಬರಹಗಳನ್ನು ಬರೆದ. ಈತ ಯೊರೋಪಿನ ಹಲವು ದೇಶಗಳಲ್ಲಿ ಸಂಚರಿಸಿ ತನ್ನ ಪ್ರತಿಭೆಯನ್ನು ತೋರಿಸಿದ.

ಪರಿಚಯ

ಡೆಸ್ಕಾರ್ಟೆ, ಇಂದಿನ ಶಾಲಾ ಮಕ್ಕಳು ಕಲಿಯುತಿರುವ ರೇಖಾ ಗಣಿತದ ಪ್ರಾಥಮಿಕ ಅಂಶಗಳನ್ನು ಅಭಿವೃದ್ದಿ ಪಡಿಸಿದವನು. ಈತನು ಗ್ರಾಫ್ ಗಾಗಿ ನಿರ್ದಿಷ್ಟ ಸಂಕೇತಗಳನ್ನು ಹಾಗೂ ಘಾತಗಳ ಪದ್ದತಿಯನ್ನು ಕಂಡುಹಿಡಿದನು.

ಉಲ್ಲೇಖಗಳು

ಕನ್ನಡದಲ್ಲಿ ವಿವರಣೆ

ಬಾಹ್ಯ ಸಂಪರ್ಕಗಳು
General
 
 
 
 Detailed biography of Descartes at MacTutor
 
 John Cottingham translation of Meditations and Objections and Replies. 
 René Descartes (1596–1650) Published in Encyclopedia of Rhetoric and Composition (1996)
 A site containing Descartes's main works, including correspondence, slightly modified for easier reading
 Descartes Philosophical Writings tr. by Norman Kemp Smith at archive.org
 Studies in the Cartesian philosophy (1902) by Norman Kemp Smith at archive.org
 The Philosophical Works Of Descartes Volume II (1934) at archive.org
 Descartes featured on the 100 French Franc banknote from 1942.
 

Stanford Encyclopedia of Philosophy
 René Descartes
 Descartes' Epistemology
 Descartes' Ethics
 Descartes' Life and Works
 Descartes' Modal Metaphysics
 Descartes' Ontological Argument
 Descartes and the Pineal Gland
 Descartes' Physics
 Descartes' Theory of Ideas

Internet Encyclopedia of Philosophy
 René Descartes (1596—1650): Overview
 René Descartes: The Mind-Body Distinction
 René Descartes: Scientific Method

Video
 Bernard Williams interviewed about Descartes on "Men of ideas"

ತತ್ವಜ್ಞಾನಿ
ಕರ್ನಾಟಕ ರಾಜ್ಯ ಕೊಂಕಣಿ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ



2014ನೇ ಸಾಲಿನ ಕರ್ನಾಟಕ ರಾಜ್ಯ ಕೊಂಕಣಿ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ
1 ಕೋಟಿ ರೂ. ಠೇವಣಿ 
ರಾಜ್ಯ ಸರಕಾರ ಮಂಗಳೂರು ವಿವಿಯಲ್ಲಿ ಸ್ಥಾಪಿಸಲಿರುವ ಕೊಂಕಣಿ ಅಧ್ಯಯನ ಪೀಠದ ಮೂಲಕ ಭಾಷೆಯ ಅಭಿವೃದ್ಧಿ ಮತ್ತು ಸಂಶೋಧನಾ ಚಟುವಟಿಕೆಗಳಿಗಾಗಿ ಒಂದು ಕೋಟಿ ರೂ. ದೇಣಿಗೆ ಸಂಗ್ರಹಿಸಿ ಠೇವಣಿ ಇಡಲಾಗುವುದು. ಅದರಿಂದ ಬರುವ ಬಡ್ಡಿ ಹಣವನ್ನು ಅಧ್ಯಯನ ಮತ್ತಿತರ ಉದ್ದೇಶಗಳಿಗೆ ಬಳಸುವ ಯೋಜನೆ ಹಾಕಲಾಗಿದೆ. (ಉದ್ಯಮಿ ದಯಾನಂದ ಪೈ ಮತ್ತು ಮುಖ್ಯಮಂತ್ರಿ ಸಿದ್ದರಾಮಯ್ಯ ಘೋಷಣೆ,)

ಕರ್ನಾಟಕ ಕೊಂಕಣಿ ಸಾಹಿತ್ಯ ಅಕಾಡೆಮಿ ನಗರದ ಸಂಸ ಬಯಲು ರಂಗಮಂದಿರದಲ್ಲಿ ಭಾನುವಾರ ಸಂಜೆ ಹಮ್ಮಿಕೊಂಡಿದ್ದ ಸಮಾರಂಭದಲ್ಲಿ ವಿವಿಧ ಕ್ಷೇತ್ರಗಳಲ್ಲಿ ಸಾಧನೆ ಮಾಡಿದ ಗಣ್ಯರಿಗೆ 2014ನೇ ಸಾಲಿನ ಗೌರವ ಪ್ರಶಸ್ತಿ, ಪುಸ್ತಕ ಬಹುಮಾನ ಹಾಗೂ ಯುವ ಪ್ರಶಸ್ತಿಗಳನ್ನು ಮುಖ್ಯಮಂತ್ರಿ ಸಿದ್ದರಾಮಯ್ಯ ಪ್ರದಾನ ಮಾಡಿದರು. 
ಪ್ರಶಸ್ತಿ ಪುರಸ್ಕೃತರು
 ಮಂಗಳೂರಿನ ಪದ್ಮಾ ಶೆಣೈ (ಸಾಹಿತ್ಯ),  
 ಕೋಣಿ ಶೇಷಗಿರಿ ನಾಯಕ್ (ಕಲೆ),  
 ಧಾರವಾಡದ ಗಜಾನನ ಮಹಾಲೆ (ಜಾನಪದ) ಅವರಿಗೆ 2014ನೇ ಸಾಲಿನ ಗೌರವ ಪ್ರಶಸ್ತಿ,  
 ಕಿನ್ನಿಗೋಳಿಯ ನವೀನ್ ಕುಂಬಿರ್ಲ್ (ಕಥಾ ಸಂಗ್ರಹ),  
 ಮಣಿಪಾಲದ ಡಾ. ನಾಗೇಶ್‌ಕುಮಾರ್ ಜಿ. ರಾವ್ (ಕವಿತೆಗಳು),  
 ಹಾಸನದ ಜೆ.ವಿ. ಕಾರ್ಲೊ (ಅನುವಾದಿತ) ಅವರಿಗೆ ಪುಸ್ತಕ ಬಹುಮಾನ.  
 ಮೈಸೂರಿನ ಅಶ್ವಿನ್ ಎಂ. ಪ್ರಭು (ಸಂಗೀತ),  
 ಬೆಂಗಳೂರಿನ ಪ್ರಜ್ವಲ್ ಎಂ. ನಾಯಕ್ (ಯೋಗ),  
 ಆಕಾಶವಾಣಿ ಕಲಾವಿದ ಅರುಣ ನಾಯಕ್ ಅವರಿಗೆ ಯುವ ಪ್ರಶಸ್ತಿ ನೀಡಿ ಗೌರವಿಸಲಾಯಿತು.

ಗೌರವ ಪ್ರಶಸ್ತಿ ಹಾಗೂ ಪುಸ್ತಕ ಬಹುಮಾನ ಪುರಸ್ಕೃತರಿಗೆ ಅನುಕ್ರಮವಾಗಿ ತಲಾ 10 ಹಾಗೂ 5 ಸಾವಿರ ರೂ. ನಗದು ಬಹುಮಾನ ನೀಡಲಾಯಿತು.

ನೋಡಿ
 ಜಮ್ನಾಲಾಲ್‌ ಬಜಾಜ್‌ ಪ್ರಶಸ್ತಿ
 ವೀಣೆ ರಾಜಾರಾವ್ ಪ್ರಶಸ್ತಿ
 ಕರ್ನಾಟಕ ಲಲಿತ­ಕಲಾ ಅಕಾಡೆಮಿಯ ಪ್ರಶಸ್ತಿಗಳು
 ಕರ್ನಾಟಕ ನಾಟಕ ಅಕಾಡೆಮಿ ಪ್ರಶಸ್ತಿ
2013ನೇ ಸಾಲಿನ ಬಸವ ಪುರಸ್ಕಾರ
ಕರ್ನಾಟಕ ರಾಜ್ಯ ಪ್ರಶಸ್ತಿಗಳು

ಆಧಾರ
ವಿಜಯ ಕರ್ನಾಟಕ- 19 ಜನವರಿ 2015,

ಕರ್ನಾಟಕ
ಸಾಹಿತ್ಯ
ಸಮಾಜ
ಸಮಾಜ ಸೇವೆ
ಕರ್ನಾಟಕದ ಸಾರ್ವಜನಿಕ ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು
ವಿಠ್ಠಲಶೆಟ್ಟಿ

ಶ್ರೀ ವಿಠ್ಠಲಶೆಟ್ಟಿ ಎಂಬ ಹೆಸರಾದರೂ ಮಾಸ್ಟರ್ ವಿಠ್ಠಲ ಎಂದೇ ಚಿರಪರಿಚಿತರಾಗಿರುವ ಶ್ರೀಯುತರು ನೃತ್ಯಾಚಾರ್ಯ ಶ್ರೀ ರಾಜನ್‌ಅಯ್ಯರ್ ಅವರ ಬಳಿ ನೃತ್ಯಾಭ್ಯಾಸ ಮಾಡಿದರು.
೧೯೪೦ರಿಂದ ಸತತವಾಗಿ ನೃತ್ಯ ರಂಗದಲ್ಲಿ ತೊಡಗಿಸಿಕೊಂಡಿರುವ ಇವರು ಮಹಾಭಾರತ, ರಾಮಾಯಣ ಕಥೆಗಳ ಆಧಾರಿತ ರೂಪಕಗಳು, ಬೈಬಲ್ ಕಥಾಧಾರಿತ ರೂಪಕಗಳನ್ನು ರಂಗಭೂಮಿಗೆ ಕೊಡುಗೆಯಾಗಿ ನೀಡಿದ್ದಾರೆ. ೧೯೮೦ರಲ್ಲಿ ಸ್ಪೀಡನ್ ದೇಶದಲ್ಲಿ ಲಲಿತಕಲೆಗಳಿಗೆ ಹೆಸರಾದ ಸಂಸ್ಥೆ “ಸ್ಕಾನೇಷಿಯಾ ವರ್ಲ್ಡ್‌ಟೂರ್‍” ರವರು ಮೂರು ತಿಂಗಳ ಕಾಲ ನೃತ್ಯವನ್ನು ಬೋಧಿಸುವಂತೆ ಇವರನ್ನು ಗೌರವ ಪೂರ್ಣವಾಗಿ ಆಮಂತ್ರಿಸಿದ್ದರು. ಮಿನುಗುತಾರೆ ದಿವಂಗತ ಕಲ್ಪನಾ ಅವರಿಗೆ ’ತಿಲ್ಲಾನ’ದವರೆಗೆ ನೃತ್ಯವನ್ನು ಹೇಳಿಕೊಟ್ಟಿದ್ದಾರಲ್ಲದೇ, ಖ್ಯಾತ ಹಿನ್ನೆಲೆ ಗಾಯಕ ಮುಖೇಶ್ ಮಂಗಳೂರಿನಲ್ಲಿ ಕಾರ್ಯಕ್ರಮ ನೀಡಿದಾಗ, ಇವರು ಅಲ್ಲಿ ’ಶಿಲ್ಪಿಯ ಸ್ವಪ್ನ’ ಎಂಬ ನೃತ್ಯ ಪ್ರದರ್ಶನ ನೀಡಿ ಜನಮೆಚ್ಚುಗೆ ಗಳಿಸಿದ್ದಾರೆ.
ಪ್ರಸ್ತುತ ’ನೃತ್ಯ,ಕೌಸ್ತುಭ’ ಎಂಬ ನೃತ್ಯ ಶಾಲೆಯನ್ನು ನಡೆಸುತ್ತಿರುವ ಮಾಸ್ಟರ್ ವಿಠ್ಠಲ ಅವರಿಗೆ ’ನಾಟ್ಯ ಚಕ್ರವರ್ತಿ’, ’ನೃತ್ಯ ಕಲಾಸಿಂಧು’, ’ನಾಟ್ಯ ಕಲಾ ನಿಧಿ’ ಇನ್ನೂ ಮುಂತಾದ ಬಿರುದಾಂಕಿತರಾದ ಶ್ರೀಯುತರಿಗೆ ೧೯೯೮-೯೯ನೇ ಸಾಲಿನ ರಾಜ್ಯ ಸಂಗೀತ-ನೃತ್ಯ ಅಕಾಡೆಮಿಯ ಪ್ರತಿಷ್ಠಿತ ಪ್ರಶಸ್ತಿ ಸಂದಿದೆ.

ಕಲಾವಿದರು
ನೃತ್ಯ ಕಲಾವಿದರು
ಜಾಹ್ನವಿ ಜಯಪ್ರಕಾಶ್

“ನನ್ನ ಇಡೀ ಜೀವನವೇ ಸಂಗೀತಮಯ” ಎಂದು ಹೆಮ್ಮೆಯಿಂದ ಹೇಳಿಕೊಳ್ಳುವ ಜಾಹ್ನವಿ ಜಯಪ್ರಕಾಶ್ ನೃತ್ಯಕ್ಕೆ ಅದರಲ್ಲೂ ಭರತನಾಟ್ಯಕ್ಕೆ ಹಾಡುವವರಲ್ಲಿ ಅದ್ವಿತೀಯರು ಎಂದರೆ ತಪ್ಪಾಗಲಾರದು.
ಸಂಗೀತದ ವಾತಾವರಣದಲ್ಲೇ ಬೆಳೆದ ಜಾಹ್ನವಿ ತನ್ನ ಎಳೆಯ ವಯಸ್ಸಿನಿಂದಲೇ ಹಾಡುಗಾರಿಕೆಯ ಸೂಕ್ಷ್ಮತೆಗಳನ್ನು ಕರಗತಮಾಡಿಕೊಂಡಿದ್ದರು. ಮುಂದೆ ಖ್ಯಾತ ಸಂಗೀತಜ್ಞ ಟಿ. ಪುಟ್ಟಸ್ವಾಮಯ್ಯನವರ ಮಾರ್ಗದರ್ಶನದಲ್ಲಿ ಎಂ.ಎ. ಪದವಿಯನ್ನು ಗಳಿಸಿ ಸಂಗೀತ ಕ್ಷೇತ್ರದಲ್ಲಿ ತಮ್ಮ ಹೆಸರು ಚಿರಸ್ಥಾಯಿಯಾಗಿರುವಂತೆ ಯಶಸ್ವಿಯಾದರು. ತಮ್ಮ ಸಣ್ಣ ವಯಸ್ಸಿನಲ್ಲೇ ಕಚೇರಿಗಳಲ್ಲಿ ಹಾಡುವ ಆತ್ಮವಿಶ್ವಾಸವನ್ನು ಬೆಳೆಸಿಕೊಂಡವರಾಗಿದ್ದರೂ ಜಾಹ್ನವಿ ಹೆಸರು ಗಳಿಸಿದ್ದು ನೃತ್ಯಕ್ಕೆ ಅದರಲ್ಲೂ ಭರತನಾಟ್ಯದ ಹಿನ್ನಲೆ ಗಾಯಕಿಯಾಗಿ. ನೃತ್ಯಕ್ಕೆ ಹಾಡಲು ತೊಡಗಿ ಅದನ್ನೇ ತಮ್ಮ ವೃತ್ತಿಯನ್ನಾಗಿ ಮುಂದುವರಿಸಿದರಾದರೂ ತಮ್ಮ ಸ್ವಂತಿಕೆಯನ್ನು ಉಳಿಸಿಕೊಂಡು ಸಂಗೀತದ ಗುಣಮಟ್ಟವನ್ನು ಕಾಪಾಡಿಕೊಂಡು ಬಂದಿರುವುದೇ ಈಕೆಯ ಹೆಗ್ಗಳಿಕೆ.
ತಮ್ಮ ಜೀವನದಲ್ಲಿ ಅವರಿಗೆ ಇಂತಹ ತಿರುವು ದೊರೆತ್ತದ್ದೇ ಒಂದು ಯೋಗಾಯೋಗ ಸನ್ ೧೯೭೨ರಲ್ಲಿ ಆಗತಾನೆ ಪ್ರವರ್ಧಮಾನಕ್ಕೆ ಬರುತ್ತಿದ್ದ ಈ ೧೮ ವಯಸ್ಸಿನ ತಣಿಯದ ಡಾ|| ಕೆ. ವೆಂಕಟಲಕ್ಷ್ಮಮ್ಮನವರ ಅಭಿನಯ ಕಾರ್ಯಕ್ರಮಕ್ಕೆ ಹಾಡುವ ಅವಕಾಶ ಒದಗಿ ಬಂದಿತು. ವಿದ್ವತ್ ಗೋಷ್ಠಿಯಲ್ಲಿ ಜರುಗಿದ ಆ ಕಾರ್ಯಕ್ರಮ ಎಷ್ಟು ಯಶಸ್ವಿಯಾಯಿತೆಂದರೆ ವೀಕ್ಷಕರ ಮೆಚ್ಚುಗೆ ಖ್ಯಾತ ನೃತ್ಯ ಕಲಾವಿದೆಯ ಉತ್ತೇಜನಗಳಿಂದ ಜಾಹ್ನವಿಯವರ ಆತ್ಮವಿಶ್ವಾಸವೂ ಕುದುರಿದ್ದಲ್ಲದೆ, ಆ ಪ್ರಕಾರವನ್ನೇ ತಮ್ಮ ವೃತ್ತಿಯನ್ನು ಮುಂದುವರಿಸುವಂತೆ ಮಾಡಿತ್ತು. ಮುಂದೆ ವಿಶ್ವವಿಖ್ಯಾತ ಕಮಲಾ ಲಕ್ಷ್ಮಣ್ ಮುಂತಾದ ಹೆಸರಾಂತ ಭರತನಾಟ್ಯ ಕಲಾವಿದರಿಗೆ ಹಿನ್ನೆಲೆ ಗಾಯನ ಒದಗಿಸಿ ಅವರಿಂದ ದೊರೆತ ಮೆಚ್ಚುಗೆಯಿಂದ ಆ ಕ್ಷೇತ್ರದಲ್ಲಿ ತಮ್ಮ ಸ್ಥಾನ-ಮಾನವನ್ನು ಭದ್ರಪಡಿಸಿಕೊಳ್ಳುವಂತಾದರು. ಸುಮಾರು ೩೦-೩೫ ವರುಷಗಳ ಜಾಹ್ನವಿಯವರ ಈ ವಿಶಿಷ್ಠ ಸೇವೆಯಲ್ಲಿ ಇವರ ಸಹಕಾರವಿಲ್ಲದೇ ನರ್ತಿಸದ ಭರತನಾಟ್ಯ ಕಲಾವಿದ/ದೆ ಇಲ್ಲವೇ ಇಲ್ಲವೆಂದರೂ ತಪ್ಪಾಗಲಾರದು.
ಅದು ಒಂದು ಕಾಲ. ಆಗತಾನೆ ಭರತನಾಟ್ಯ ಜನಪ್ರಿಯತೆಯನ್ನೂ ಗಳಿಸಿತ್ತು. ಹೆಚ್ಚಾಗಿ ನಟುವನಾರ್ ಅಥವಾ ನೃತ್ಯಗುರುಗಳೇ ನಟುವಾಂಗದ ಜೊತೆಗೆ ಗಾಯನವನ್ನೂ ಒದಗಿಸುವ ಪರಿಪಾಠ ಬೆಳೆದು ಬಂದಿತ್ತು. ಹಾಗೆ ಹಾಡುವ ಅವಕಾಶ ದೊರೆತರೂ ೩೫-೪೦ರೂ. ಗಳ ಸಂಭಾವನೆ ಅಷ್ಟೇನೂ ಆಕರ್ಷಕ ಎನ್ನುವಂತಿರಲಿಲ್ಲ. ಹಾಗೇ ಆರಂಭವಾದ ಜಾಹ್ನವೀಯವರ ವೃತ್ತಿ ಮುಂದೆ ರೂ. ೫೦೦ನ್ನೂ ಗಳಿಸುವಂತಾಗಿ, ಭರತನಾಟ್ಯದ ರಂಗ ಪ್ರವೇಶದಲ್ಲಿ ಅದರ ಮೂರು-ನಾಲ್ಕರಷ್ಟನ್ನು ಗಳಿಸುವಂತಾದರು. ಜಾಹ್ನವೀಯವರ ಬೇಡಿಕೆಯೂ ಬೆಳೆಯುತ್ತಾ ದಿನದ ೨೪ ಗಂಟೆಗಳು ಸಾಲದು ಎಂದು ಹೇಳಿಕೊಳ್ಳುವ ಹಂತವನ್ನು ಮುಟ್ಟಿದರು. ಈ ಮಧ್ಯೆ, ನೃತ್ಯ ಶಾಲೆಗಳ ಬೇಡಿಕೆಯಂತೆ, ದೂರದರ್ಶನದ ಅವಶ್ಯಕತೆಗಳಿಗನುಗುಣವಾಗಿ ನೃತ್ಯ-ನಾಟಕಗಳಿಗೆ, ನೃತ್ಯ-ರೂಪಕಗಳಿಗೆ ಸಂಗೀತ ಸಂಯೋಜನೆಯನ್ನು ಹೊಂದಿಸುವ ಜವಾಬ್ದಾರಿಯೂ ಸೇರಿ ಜಾಹ್ನವೀಯವರ ಪ್ರತಿಭೆ ಇನ್ನೂ ಪ್ರಕಾಶಮಾನವಾಯಿತು. ಹಲವು ವೇಳೆ ನೃತ್ಯ ಶಿಕ್ಷಕರ ಕೊರತೆಯನ್ನು ತುಂಬಿಕೊಡುವ ಸಲುವಾಗಿ ನೃತ್ಯದ “ಶೋಲ್ಕಟ್ಟು”ಗಳ ಪಠಣದಲ್ಲೂ ನೈಪುಣ್ಯತೆಯನ್ನು ಗಳಿಸಿಕೊಂಡು ದೇಶ-ವಿದೇಶಗಳಲ್ಲಿ ಸಂಚರಿಸಿ ಖ್ಯಾತ ನಾಮರಾದ ಈ ವಿಶಿಷ್ಟ ಚೇತನಕ್ಕೆ ರಾಜ್ಯ ಅಕಾಡೆಮಿಯು ತನ್ನ ೧೯೯೫-೯೬ನೇ ಸಾಲಿನ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ.

ನೃತ್ಯ ಕಲಾವಿದರು
ಎಂ. ಶಕುಂತಲಾ

ಕಡೂರು ತಾಲ್ಲೂಕಿನ ತಂಗಲಿ ತಾಂಡ್ಯದಲ್ಲಿ ಹಿಂದುಳಿದ ಲಂಬಾಣಿ ಜನಾಂಗದಲ್ಲಿ ದಿನಾಂಕ ೧೮-೪-೧೯೪೪ರಂದು ಜನಿಸಿ, ಕಲಾರಂಗಕ್ಕೆ ಹೆಜ್ಜೆಯಿಟ್ಟ ಶಕುಂತಲಾ ತನ್ನ ೫ನೇ ವಯಸ್ಸಿನಿಂದಲೇ ವಿದ್ಯಾಭ್ಯಾಸದೊಂದಿಗೆ ಸಂಗೀತ, ನೃತ್ಯ ಪಾಠಗಳ ಆರಂಭ. ಸಂಗೀತದಲ್ಲಿ ಅನೇಕ ವರ್ಷಗಳ ತರಬೇತಿಯ ನಂತರ ಆಸ್ಥಾನ ವಿದ್ವಾನರಾಗಿ ಖ್ಯಾತಿ ಪಡೆದಿದ್ದಂತಹ ದಿವಂಗತ ಎಸ್.ಎನ್. ಮರಿಯಪ್ಪನವರಲ್ಲಿ ಹೆಚ್ಚಿನ ಶಿಕ್ಷಣ ಪಡೆದು, ಸಂಗೀತ ಕಚೇರಿಗಳನ್ನಿತ್ತಿರುವುದೂ ಉಂಟು. ನೃತ್ಯಾಭ್ಯಾಸ ಸಂಗೀತ ಕಲಾರತ್ನ ಪದ್ಮಭೂಷಣ, ಡಾ|| ಕೆ.ವೆಂಕಟಲಕ್ಷ್ಮಮ್ಮನವರಲ್ಲಿ ಆರಂಭವಾಗಿ ಅನೇಕ ವರ್ಷಗಳ ಗುರುಕುಲ ಪದ್ಧತಿಯ ಅನುಸಾರವಾಗಿ ತರಬೇತಿ ಪಡೆದು ನಂತರ ರಂಗಪ್ರವೇಶ. ಅನಂತರದ ನೃತ್ಯ ಕಾರ್ಯಕ್ರಮಗಳನ್ನು ನೀಡಲು ಆರಂಭ. ವಿನೋಭಾ ಭಾವೆ, ಡಾ|| ಸರ್ವಪಲ್ಲಿ ರಾಧಾಕೃಷ್ಣನ್ ಇವರೇ ಮುಂತಾದ ಪ್ರಮುಖ ವ್ಯಕ್ತಿಗಳ ಸಮ್ಮುಖದಲ್ಲಿಯೇ ಅಲ್ಲದೆ ವಿದೇಶಿಯರ ಸಮ್ಮುಖದಲ್ಲಿಯೂ ನೃತ್ಯ ಪ್ರದರ್ಶನ ನೀಡಿ ಮೆಚ್ಚುಗೆಗೆ ಪಾತ್ರರಾಗಿದ್ದಾರೆ. ನೃತ್ಯ ಪ್ರದರ್ಶನಗಳನ್ನೇ ಅಲ್ಲದೆ ಸ್ವತಃ ಅನೇಕ ನೃತ್ಯ ಸಂಯೋಜನೆಗಳನ್ನು ಮಾಡಿ ಪ್ರದರ್ಶಿಸಿರುವುದೂ ಉಂಟು. ಅಲ್ಲದೆ ರಾಜ್ಯ, ಅಂತರರಾಜ್ಯ , ಸರ್ಕಾರ ಮತ್ತು ಅನೇಕ ಖಾಸಗಿ ಸಂಘ ಸಂಸ್ಥೆಗಳ ವತಿಯಿಂದಲೂ, ಅನೇಕ ಸಂಗೀತ ಸಭೆಗಳ ವತಿಯಿಂದಲೂ ನೃತ್ಯ ಕಾರ್ಯಕ್ರಮಗಳನ್ನಿತ್ತಿರುವುದೇ ಅಲ್ಲದೆ ಪ್ರಾತ್ಯಕ್ಷಿಕ ಉಪನ್ಯಾಸಗಳನ್ನೂ ನೀಡಿ ಯಶಸ್ವಿಯಾಗಿದ್ದು ಅನೇಕ ವಿಚಾರ ಸಂಕಿರಣಗಳಲ್ಲಿ ಭಾಗವಹಿಸಿರುತ್ತಾರೆ. ಅಲ್ಲದೆ ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿಯ ಸದಸ್ಯರಾಗಿ ಆರು ವರ್ಷಗಳ ಸೇವೆ ಸಲ್ಲಿಸಿದ್ದು ಕೆಲಕಾಲ ಮೈಸೂರು ವಿಶ್ವವಿದ್ಯಾನಿಲಯದ ಲಲಿತ ಕಲೆಗಳ ಕಾಲೇಜಿನ ಪ್ರಾಂಶುಪಾಲರಾಗಿ ಮತ್ತು ನೃತ್ಯ ವಿಭಾಗದ ಮುಖ್ಯಸ್ಥರಾಗಿ ಸೇವೆ ಸಲ್ಲಿಸುತ್ತ ಶಿಷ್ಯ ವರ್ಗಕ್ಕೆ ಶಿಕ್ಷಣ ನೀಡುತ್ತ ಕಲಾ ಸೇವೆಯಲ್ಲಿಯೇ ನಿರತರಾಗಿತ್ತಾರೆ.
೧೯೯೫-೯೬ರಲ್ಲಿ  ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿ ತನ್ನ ಪ್ರಶಸ್ತಿ ನೀಡಿ ಗೌರವಿಸಿದೆ.
ನೃತ್ಯ ಕಲಾವಿದರು
ಕೆ.ಸಿ. ಅಶ್ವತ್ಥನಾರಾಯಣ

೧೯೩೬ರಲ್ಲಿ ಜನಿಸಿದ ಕೆ.ಸಿ. ಅಶ್ವತ್ಥ ನಾರಾಯಣರವರು ತಮ್ಮ ೧೩ನೆಯ ವಯಸ್ಸಿನಲ್ಲಿಯೇ ಶ್ರೀ ಎಂ.ಎಸ್. ಶ್ರೀನಿವಾಸಮೂರ್ತಿಯರಲ್ಲಿ ನಂತರ ವಿದ್ವಾನ್ ಎಂ.ಆರ್. ದೊರೆಸ್ವಾಮಿ, ಟಿ. ಆರ್. ಮಹಲಿಂಗಂರವರ ಸಂಪರ್ಕದಿಂದ ತಮ್ಮ ಕಲಾಸಕ್ತಿಯನ್ನು ಬೆಳೆಸಿಕೊಂಡರು.
ಹಲವಾರು ಸಭೆಗಳ, ಸಂಘ ಸಂಸ್ಥೆಗಳ ಆಶ್ರಯದಲ್ಲಿ ಸಂಯೋಜಿಸಲಾಗಿದ್ದ ಸಂಗೀತ ಕಚೇರಿಗಳಲ್ಲಿ ಸಹಕಲಾವಿದರಾಗಿಯೂ, ಸ್ವತಂತ್ರ ಕಚೇರಿಗಳನ್ನೂ ನೀಡಿದ್ದಾರೆ. ನೃತ್ಯ ಕ್ಷೇತ್ರದಲ್ಲಿ ಖ್ಯಾತನಾಮರಾದ ಮುತ್ತಯ್ಯಪಿಳ್ಳೆ, ಹೆಚ್. ಆರ್.ಕೇಶವಮೂರ್ತಿ, ಬಿರ್ಜು ಮಹಾರಾಜ್, ಕೇಳುಚರಣ್ ಮಹಾಪಾತ್ರ, ಅಡಿಯಾರ್ ಲಕ್ಷ್ಮಣ್ ಹಾಗೂ ಕೃಷ್ಣಮೂರ್ತಿ ಮುಂತಾದ ಪ್ರಖ್ಯಾತ ನೃತ್ಯಪಟುಗಳ ಕಾರ್ಯಕ್ರಮಗಳಲ್ಲಿ ಕೊಳಲು ವಾದನದ ಸಹಕಾರವನ್ನು ನೀಡಿದ್ದಾರೆ. ವಿದೇಶಗಳಿಗೂ ಸಾಂಸ್ಕೃತಿಕ ತಂಡಗಳೊಂದಿಗೆ ಭೇಟಿಯಿತ್ತು ಕಾರ್ಯಕ್ರಮಗಳನ್ನಿತ್ತಿದ್ದಾರೆ. ಧ್ವನಿಮುದ್ರಣ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದಾರೆ.
ಲಘು ಸಂಗೀತ ಕ್ಷೇತ್ರದಲ್ಲಿಯೂ ಸಹ ಕಾರ್ಯಕ್ರಮಗಳಲ್ಲಿ ಸಹಕಾರ ನೀಡಿದ್ದಾರೆ. ಅನೇಕ ಕೊಳಲು ವಾದನದಲ್ಲಿ ಅನೇಕ ಶಿಷ್ಯರನ್ನು ಅದರಲ್ಲೂ ಪಾಶ್ಚಾತ್ಯ ಶಿಷ್ಯರನ್ನು ತಯಾರಿಸಿರುವ ಹಿರಿಮೆಯು ಇವರದಾಗಿದೆ.
ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿಯು ’ಕರ್ನಾಟಕ ಕಲಾ ತಿಲಕ’ ಎಂಬ ಬಿರುದನ್ನಿತ್ತು ೧೯೪೪-೯೫ರ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ.

ಸಂಗೀತಗಾರರು
ಮೋಹನಕುಮಾರ್ ಉಳ್ಳಾಲ

ಮಂಗಳೂರಿನ ಕೋಟೆಕಾರ್‌ನಲ್ಲಿ ೧೯೩೩ರಲ್ಲಿ ಜನಿಸಿದ ಶ್ರೀ ಮೋಹನಕುಮಾರರು ಪ್ರಾರಂಭದಲ್ಲಿ ವಿಠಲ್ ಮಾಸ್ಟರ್ ಮತ್ತು ರಾಜನ್ ಅಯ್ಯರ್ ಅವರುಗಳಲ್ಲಿ ನೃತ್ಯ ಶಿಕ್ಷಣ ಪಡೆದು, ಮುಂದೆ ಸೇಲಂ ರಾಜರತ್ನಂ ಪಿಳ್ಳೆ ಅವರಲ್ಲಿ ಪ್ರೌಢ ವ್ಯಾಸಂಗ ಮಾಡಿ ಭರತನಾಟ್ಯ ಸಾಧನೆ ಮಾಡಿದ್ದಾರೆ. “ನಾಟ್ಯ ನಿಕೇತನ”ದ ಭೋದಕರಾಗಿ ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ ನೃತ್ಯ ಪ್ರಸಾರ -ಪ್ರಚಾರಕರಾಗಿ ದುಡಿಯುತ್ತಿದ್ದಾರೆ. ಇವರ ಶಿಷ್ಯರು ರಾಜ್ಯದಲ್ಲೂ ವಿದೇಶಗಳಲ್ಲೂ ಕಲಾ ಸೇವೆಯಲ್ಲಿ ತೊಡಗಿದ್ದಾರೆ. ರಾಜ್ಯ ಮಟ್ಟದ ನೃತ್ಯ ಪರೀಕ್ಷೆಗಳಿಗೆ ಪರೀಕ್ಷಕರಾಗಿಯೂ ತಮ್ಮ ಪಾಂಡಿತ್ಯವನ್ನು ಬಳಸಿದ್ದಾರೆ. ಕಾಮದಹನ, ಶ್ರೀ ಕೃಷ್ಣ ಪಾರಿಜಾತ, ಪರಶುರಾಮ, ಶ್ರೀ ಕೃಷ್ಣಲೀಲೆ, ಪಳನಿ ಮಹಾತ್ಮೆ, ದಶಾವತಾರ ಮುಂತಾದ ನೃತ್ಯ ರೂಪಕಗಳನ್ನು ನಿರ್ದೇಶಿಸಿದ್ದಾರೆ. ತುಳುವಿನಲ್ಲೂ ನೃತ್ಯ ರೂಪಕವನ್ನು ಸಂಯೋಜಿಸಿರುವುದೊಂದು ವಿಶೇಷ. ಕೆಲ ಸಾಕ್ಷ್ಯಚಿತ್ರಗಳಿಗೂ ನಾಟ್ಯ ಸಂಯೋಜನೆ ಮಾಡಿರುವ ಶ್ರೀಯುತರಿಗೆ ಈ ಹಿಂದೆ ಅಕಾಡೆಮಿಯ ಪುರಸ್ಕಾರವೂ, ತಮ್ಮ ಹುಟ್ಟೂರಿನಲ್ಲಿ “ನಾಟ್ಯ ಮೋಹನ” ಎಂಬ ಅಭಿನಂದನಾ ಗ್ರಂಥವೂ ಸಮರ್ಪಣೆಯಾಗಿದೆ. ಈ ನಾಟ್ಯಾಚಾರ್ಯರಿಗೆ ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿಯ ೧೯೯೧-೯೨ರ ಪ್ರಶಸ್ತಿ ಹಾಗೂ “ಕರ್ನಾಟಕ ಕಲಾ ತಿಲಕ” ಬಿರುದನ್ನು ನೀಡಿ ಗೌರವಿಸಿದೆ.

ನೃತ್ಯ ಕಲಾವಿದರು
ಬಾಬ್ ಮಾರ್ಷಲ್

ಅಮೆರಿಕದ ಮೌಂಟಾನ ಗೊಂಡಾರಣ್ಯ ಇಂದಿಗೂ ಹಾಗೇ ಉಳಿದಿದೆ ಎಂದರೆ ಅದರ ಹಿಂದೆ ಒಬ್ಬ ಅಸಾಮಾನ್ಯ ಪ್ರೇಮಿ ಇದ್ದಾರೆ. ಅವರ ಹೆಸರು ಬಾಬ್ ಮಾರ್ಷಲ್. ಸುಮಾರು ನೂರಾರು ಏಕರೆ ವಿಸ್ತೀರ್ಣದ ಈ ದಟ್ಟಕಾಡು ನಾಶವಾಗುತ್ತೆ ಎಂದಾಗ ಸರ್ಕಾರದ ವಿರುದ್ಧ ತೊಡೆತಟ್ಟಿ ನಿಂತವರು ಇವರು. ನ್ಯೂಯಾರ್ಕಿನ ಶ್ರೀಮಂತ ಮನೆತನವೊಂದರಲ್ಲಿ ಜನಿಸಿದ ಮಾರ್ಷಲ್ಗೆ ಬಾಲ್ಯದಿಂದಲೇ ಅರಣ್ಯ ಕಂಡರೆ ಪ್ರೀತಿ. ಕಾಲೇಜನಲ್ಲಿ ಓದುತ್ತಿರುವಾಗಲೇ ಅವರು ಅರಣ್ಯದ ಕುರಿತು ಅಧ್ಯಯನ ಶುರುಮಾಡಿದ್ದರು.
ಕಾಡುಗಳನ್ನು ಕಡಿಯುವ ಸರ್ಕಾರದ ಕ್ರಮವನ್ನು ವಿರೋಧಿಸಿದ ಮಾರ್ಷಲ್ನ ವಾದಕ್ಕೆ ಸರ್ಕಾರವೇ ದಂಗಾಗಿತ್ತು. ಒಂದು ಬಾರಿ ಮಾರ್ಷಲ್ ಅವರ ವಿಭಿನ್ನ ವಾದವನ್ನು ಕಂಡ ಅಮೆರಿಕಾದ ಅಧಿಕಾರಿಗಳು, 'ನಿನಗೆಷ್ಟು ಕಾಡು ಬೇಕು ಹೇಳಪ್ಪ?' ಎಂದರಂತೆ. 'ನನಗಲ್ಲ, ದೇಶಕ್ಕೆ ಬೇಕಾಗಿರುವುದು. ಎಷ್ಟು ಷೇಕ್ಸ್ಪಿಯರ್ ಗಳು, ಬಿಠೋವನ್ ಗಳು ಬೇಕು ಎಂದು ಕೇಳಿದಷ್ಟು ಹಾಸ್ಯಸ್ಪದ ಪ್ರಶ್ನೆ ನಿಮ್ಮದು.' ಎಂದು ಕೇಳಿ ಸುಮ್ಮನಾದರಂತೆ. ಕಾಡಿಗೆ ಜನರನ್ನು ಪ್ರವೇಶಿಸಲು ಅವಕಾಶ ನೀಡದೆ, ಹೊರಗಿನಂದಲೇ ಸರ್ಕಾರ ಕಾಡನ್ನು ಕಾಯಬೇಕೆಂದು' ಬೇಡಿಕೆ ಮುಂದಿಟ್ಟರು. ಇದರ ಪರಿಣಾಮವೇ ಇಂದಿಗೂ ಮೌಂಟಾನ ಗೊಂಡಾರಣ್ಯಗಳಲ್ಲಿ ಬೇಟೆ, ವಾಸ, ವಾಹನಗಳ ನಿಷೇಧಿಸಲಾಗಿದೆ.

ಬಾಹ್ಯ ಸಂಪರ್ಕಗಳು
 The Bob Marshall Wilderness Foundation website – Wilderness Volunteer Projects in The Bob
 The Wilderness Society's official website
 The Robert Marshall Collection, New York State Archives 
 The Robert Marshall Papers, American Jewish Archives 
 Bob Marshall at Findagrave.com

ಪರಿಸರ
ಜನ
ಎಲೊಡಿ ಗೆಡಿನ್

ಎಲೊಡಿ ಗೆಡಿನ್ ೧೯೬೭ ರಲ್ಲಿ ಜನಿಸಿದ ಓರ್ವ ಜೀವವೈದ್ಖಕೀಯ (ಬಯೋಮೆಡಿಕಲ್)ಸಂಶೋಧಕಿ. ಆಕೆ ವಂಶವಾಹಿ ಶ್ರೀಣೀಕರಣದ ತಂತ್ರಗಳನ್ನು ಬಳಸಿ ಮನುಷ್ಯನನ್ನು ಖಾಯಿಲೆಗೆ ದೂಡುವ ಸೂಕ್ಷ್ಮ ಜೀವಿಗಳ ಕುರಿತಾಗಿ ಅಧ್ಯಯನ ನಡೆಸುತ್ತಿದ್ದಾರೆ. ಇದು ಮೇಲ್ನೋಟಕ್ಕೆ ಕಾಣಿಸುವಷ್ಟು ಸುಲಭದ ಕೆಲಸವಲ್ಲ. ವಂಶವಾಹಿಗಳನ್ನು ಗುರುತಿಸುವುದು, ಅದರಲ್ಲಿ ವಿವಿಧ ರಾಸಾಯನಿಕಧಾತುಗಳನ್ನು ತಿಳಿಯುವುದು, ಅವುಗಳ ಕಾರ್ಯವೈಖರಿ, ವರ್ತನೆಯನ್ನು ಅಭ್ಯಸಿಸುವುದು ಇಲ್ಲಿ ಪ್ರಮುಖವಾಗುತ್ತದೆ.ಆಳವಾದ ಸಂಶೋಧನೆ ಹಾಗೂ ವಿವಿಧ ವಿಜ್ಞಾನಿಗಳಿಂದ ಮಾಹಿತಿ ಕ್ರೋಢೀಕರಣದ ಮೂಲಕ ಗೆಡಿನ್ ಅನೀಕ ಸೂಕ್ಷ್ಮ ವೈರಾಣುಗಳ ಚರ್ಯೆ ಹಾಗೂ ಅವುಗಳ ವೈರುಧ್ಯಗಳನ್ನು ಸಮರ್ಥವಾಗಿ ದಾಖಲು ಮಾಡಿದ್ದಾರೆ. ಇದರಿಂದಾಗಿ ಈ ವೈರಾಣುಗಳು ಉಂಟು ಮಾಡುವ ರೋಗದ ವಿರುದ್ಧ ಔಷಧಿಗಳನ್ನು ಕಂಡುಹಿಡಿಯುವ ಕೆಲಸ ಸುಲಭವಾಗಿದೆ. ಮಾಲಿಕ್ಯುಲರ್ ಜೆನೆಟಿಕ್ಸ್ ಎನ್ನುವ ಜೀವವೈದ್ಯಕೀಯ ಶಾಸ್ತ್ರದ ಅಧ್ಯಯನ ಶಿಸ್ತು ಎಷ್ಟು ಪರಿಣಾಮಕಾರಿ ಹಾಗೂ ಜೀವಪರ ಎನ್ನುವುದನ್ನು ಗೆಡಿನ್ ನಿರೂಪಿಸಿದ್ದಾರೆ. ತಮ್ಮ ವೃತ್ತಿಜೀವನವನ್ನು ೨೦೦೦ದಲ್ಲಿ ಆರಂಭಿಸಿದರು.ಇನ್ಸ್ಟಿಟ್ಯೂಟ್ ಫಾರ್ ಜಿನೋಮಿಕ್ ರಿಸರ್ಚ್ ನಲ್ಲಿ ಆರು ವರ್ಷಗಳ ಕಾಲ ಕೆಲಸ ಮಾಡಿದ್ದಾರೆ.
ವಿಜ್ಞಾನಿಗಳು

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

 Ghedin Lab at the University of Pittsburgh 
 Ghedin Lab at the New York University
 MacArthur Fellow Biography
ಗೋವರ್ಧನ ಗಿರಿ

ಗೋವರ್ಧನ ಗಿರಿಒಂದು ಪರ್ವತ. ಯಮುನಾ ನದೀತೀರದಲ್ಲಿ ಬೃಂದಾವನದ ಹತ್ತಿರವಿದೆ. ಒಮ್ಮೆ ನಂದಗೋಕುಲದ ಗೊಲ್ಲರು ಇಂದ್ರನಿಗಾಗಿ ಒಂದು ಯಾಗವನ್ನು ಏರ್ಪಡಿಸಬೇಕೆಂದು ಸಂಕಲ್ಪಿಸಿದ್ದರು. ಯಾಗದ ಬದಲು ಗೋವರ್ಧನ ಗಿರಿಯನ್ನೇ ಪೂಜಿಸಬೇಕೆಂದು ಶ್ರೀಕೃಷ್ಣ ಗೊಲ್ಲರಿಗೆ ಸೂಚಿಸಿದ. ಅವರು ಕೃಷ್ಣನ ಸೂಚನೆಯಂತೆ ಗಿರಿಯನ್ನು ಪೂಜಿಸಲು ಅಣಿಯಾದರು. ಆಗ ಇಂದ್ರ ಕ್ರುದ್ಧನಾಗಿ ಗೋಕುಲ ಮುಳುಗಿಹೋಗುವಂತೆ ಮಳೆ ಸುರಿಸಲಾರಂಭಿಸಿದ. ಆಗ ಕೃಷ್ಣ ತನ್ನ ಕಿರಿಬೆರಳಿನಿಂದ ಆ ಪರ್ವತವನ್ನು ಎತ್ತಿ ಕೊಡೆಯಂತೆ ಹಿಡಿದು ಅದರ ಕೆಳಗೆ ಗೊಲ್ಲರು ಮತ್ತು ಅವರ ದನಕರುಗಳು ರಕ್ಷಣೆ ಪಡೆಯುವಂತೆ ಮಾಡಿದ. ಇದು ಕೃಷ್ಣ ಎಸಗಿದ ಪವಾಡಗಳಲ್ಲಿ ಒಂದು. ಇದರಿಂದಾಗಿ ಕೃಷ್ಣನನ್ನು ಗೋವರ್ಧನ ಗಿರಿಧಾರಿ, ಗಿರಿಧರ ಮುಂತಾಗಿ ಭಕ್ತರು ಸ್ತುತಿಸಿದ್ದಾರೆ. ಈ ವಿಚಾರವಾಗಿ ಹರಿವಂಶ, ವಿಷ್ಣು ಪುರಾಣ, ಭಾಗವತ ಮತ್ತು ಭಾರತಗಳಲ್ಲಿ ಪ್ರಸ್ತಾಪಿಸಲಾಗಿದೆ.

ಬಾಹ್ಯ ಸಂಪರ್ಕಗಳು
 http://www.icompositions.com/music/song.php?sid=199187  Ballad of Govardhana
 Ballad of Govardhana Hill 
 The Story of Govardhan 
 Image Gallery & Description of Govardhan Hill
 GiriRaj Mandal 
 Pictures of Govardhan Hill 
 Exclusive video of Parikrama of Govardhan Hill

ಪರ್ವತಗಳು
ಗಿರಿಧಾಮಗಳು
ಬಜಾಜ್ ಆಟೊ

ಬಜಾಜ್ ಆಟೋ ಲಿಮಿಟೆಡ್ ಭಾರತೀಯ ದ್ವಿಚಕ್ರ ವಾಹನ ಮತ್ತು ಮೂರು ದ್ವಿಚಕ್ರ ತಯಾರಿಕಾ ಕಂಪನಿಯಾಗಿದೆ. ಬಜಾಜ್, ಸೈಕಲ್, ಸ್ಕೂಟರ್ ಮತ್ತು ಆಟೋ ರಿಕ್ಷಾಗಳನ್ನು ತಯಾರಿಸುತ್ತದೆ ಮತ್ತು ಮಾರುತ್ತದೆ. ಬಜಾಜ್ ಆಟೋ ಬಜಾಜ್ ಸಮೂಹದ ಒಂದು ಭಾಗವಾಗಿದೆ . ಈ ಕಂಪನಿಯನ್ನು ೧೯೩೦ ರಲ್ಲಿ  ಜಮ್ನಲಾಲ್ ಬಜಾಜ್ ರವರು ರಾಜಸ್ಥಾನದಲ್ಲಿ ಸ್ಥಾಪಿಸಿದರು . ಇದರ ಮುಖ್ಯ ಕಛೇರಿ ಪುಣೆ,ಮುಂಬಯಿ ನಲ್ಲಿದೆ,  ಇದು ಉತ್ತರಾಖಂಡದ ಪಟ್ನಾಗರ್, ಚಕನ್(ಪುಣೆ), ವಾಲಜ್(ಔರಂಗಾಬಾದ್ ಬಳಿ)ಗಳಲ್ಲಿ ತನ್ನ ತಯಾರಿಕಾ ಘಟಕವನ್ನು ಹೊಂದಿದೆ.  ಅಕುರ್ಡಿ(ಪುಣೆ)ಯಲ್ಲಿನ ಹಳೆಯ ಘಟಕ ಈಗ ಕ೦ಪನಿಯ ಆರ್ & ಡಿ ಕೇಂದ್ರವಾಗಿದೆ.

ಬಜಾಜ್ ವಿಶ್ವದ ಮೂರನೇ ಅತಿದೊಡ್ಡ ದ್ವಿಚಕ್ರ ವಾಹನ ತಯಾರಕ ಮತ್ತು ಭಾರತದ ಎರಡನೇ ಅತಿದೊಡ್ಡ ತಯಾರಕ ಕ೦ಪನಿ . ಇದು ವಿಶ್ವದ ಅತಿದೊಡ್ಡ ತ್ರಿಚಕ್ರ ವಾಹನ ಉತ್ಪಾದಕ ಕ೦ಪನಿಯಾಗಿದೆ.

ಮಾರ್ಚ್ ೨೦೧೩ ೩೧ ರಲ್ಲಿ, ಇದರ ಮಾರುಕಟ್ಟೆ ಬಂಡವಾಳವು ರೂಪಾಯಿ ೫೨೦ ಶತಕೋಟಿ (US $೯.೫೭ ಶತಕೋಟಿ )ಯಾಯಿತು, ಇದರಿ೦ದ ಬಜಾಜ್ ಮಾರುಕಟ್ಟೆ ಮೌಲ್ಯದಿಂದ ವ್ಯವಾಹಾರ ಮಾಡುವ ಭಾರತದ  ೨೩ ದೊಡ್ಡ ಸಾರ್ವಜನಿಕ ಉದ್ದಿಮೆ ಕಂಪೆನಿಯಾಯಿತು. ೨೦೧೨ರಲ್ಲಿ ಫೋರ್ಬ್ಸ್ ಗ್ಲೋಬಲ್ ೨೦೦೦ ಪಟ್ಟಿಯಲ್ಲಿ ಬಜಾಜ್ ೧,೪೧೪ ಸ್ಥಾನ ಪಡೆಯಿತು .

ಬಜಾಜ್ ಎಂ/ಎಸ್ ಬಚರಾಜ್ ಟ್ರೇಡಿಂಗ್ ಕಾರ್ಪೊರೇಷನ್ ಪ್ರೈವೇಟ್ ಲಿಮಿಟೆಡ್ ಹೆಸರಿನಲ್ಲಿ ೨೯ ನವೆಂಬರ್ ೧೯೪೫ ರಂದು ಅಸ್ತಿತ್ವಕ್ಕೆ ಬಂದಿತು. ಇದು ಭಾರತದಲ್ಲಿ ಆಮದು ಮಾಡಿಕೊ೦ಡ ಎರಡು ಮತ್ತು ಮೂರು ಚಕ್ರದ ವಾಹನಗಳ ಮಾರಾಟದ ಮೂಲಕ ಪ್ರಾರಂಭವಾಯಿತು.  ೧೯೫೯ ರಲ್ಲಿ, ಇದು ಭಾರತ ಸರ್ಕಾರದಿ೦ದ ದ್ವಿಚಕ್ರ ಮತ್ತು ಮೂರು ಚಕ್ರಗಳ ವಾಹನಗಳನ್ನು ತಯಾರಿಸಲು ಪರವಾನಗಿ ಪಡೆಯಿತು, ಮತ್ತು ಇದು ೧೯೬೦ರಲ್ಲಿ  ಸಾರ್ವಜನಿಕ ನಿಯಮಿತ ಕಂಪೆನಿ ಆಯಿತು. ೧೯೭೦ರಲ್ಲಿ ತನ್ನ ೧೦೦,೦೦೦ ವಾಹನಗಳನ್ನ್ಜು ತಯಾರಿಸಿತು. ೧೯೭೭ ರಲ್ಲಿ, ಇದು ಒ೦ದೆ ಹಣಕಾಸು ವರ್ಷದಲ್ಲಿ ೧೦೦,೦೦೦ ವಾಹನಗಳ ಮಾರಾಟ ಮಾಡಿತು. ೧೯೮೫ ರಲ್ಲಿ  ಔರಂಗಾಬಾದ್ ಬಳಿಯಿರುವ ವಾಲಜ್ ನಲ್ಲಿ ಉತ್ಪಾದನೆಯನ್ನು ಆರಂಭಿಸಿದತು. ೧೯೮೬ರಲ್ಲಿ ಇದು ಒಂದೆ ಹಣಕಾಸು ವರ್ಷದಲ್ಲಿ ೫೦೦,೦೦೦ ವಾಹನಗಳನ್ನು ಮಾರಾಟಮಾಡಿತು.   1995 ರಲ್ಲಿ, ಇದು ೧೦ದಶಲಕ್ಷದ ವಾಹನಗಳನ್ನು ತಯಾರಿಸಿ, ವರ್ಷದಲ್ಲಿ ದಶಲಕ್ಷ ವಾಹನಗಳನ್ನು ಮಾರಾಟ ಮಾಡಿತು.

ಬಾಹ್ಯ ಸಂಪರ್ಕಗಳು

 History of Bajaj Auto 
 News on Bajaj Auto at ಟೈಮ್ಸ್ ಆಫ್ ಇಂಡಿಯ

ವಾಹನ ಕಂಪನಿಗಳು
ಗೋವಿಂದ II (ರಾಷ್ಟ್ರಕೂಟ)

ಗೋವಿಂದ II (ರಾಷ್ಟ್ರಕೂಟ)ರಾಷ್ಟ್ರಕೂಟ ವಂಶದ ದೊರೆ (ಸು.774-80). ಒಂದನೆಯ ಕೃಷ್ಣರಾಜನ ಜ್ಯೇಷ್ಠ ಪುತ್ರ. ಈತನಿಗೆ ಪ್ರಭೂತವರ್ಷ, ವಿಕ್ರಮಾವಲೋಕ, ಪ್ರತಾಪಾವಲೋಕ ಎಂಬ ಬಿರುದುಗಳಿದ್ದುವು.

ರಾಜ್ಯಭಾರ

ಗೋವಿಂದ ತನ್ನ ತಂದೆ ಕೃಷ್ಣರಾಜನ ಕಾಲದಲ್ಲೇ ಗಂಗರು ಮತ್ತು ವೆಂಗಿ ಚಾಳುಕ್ಯರ ಮೇಲೆ ಹೋರಾಡಿ ವೀರಯೋಧನೆಂದು ಖ್ಯಾತಿ ಹೊಂದಿದ್ದ. ತಾನೇ ರಾಜನಾದ ಮೇಲೆ ಗೋವರ್ಧನ ಪ್ರಾಂತವನ್ನು (ನಾಸಿಕ ಜಿಲ್ಲೆ) ವಶಪಡಿಸಿಕೊಂಡನೆಂದೂ ಪಾರಿಜಾತ ರಾಜನನ್ನು ಸೋಲಿಸಿದನೆಂದೂ ಶಾಸನಗಳಿಂದ ತಿಳಿದುಬರುತ್ತದೆ. ಆದರೆ ಹಿಂದೆ ರಾಷ್ಟ್ರಕೂಟ ರಾಜ್ಯದ ಒಳಗೆ ಇದ್ದ ಗೋವರ್ಧನ ಪ್ರಾಂತವನ್ನೇಕೆ ಇವನು ವಶಪಡಿಸಿಕೊಳ್ಳಬೇಕಾಯಿತು ಮತ್ತು ಪಾರಿಜಾತ ಯಾರು ಎಂಬುದು ತಿಳಿಯದು. ಗೋವಿಂದ ಚಕ್ರಾಧಿಪತ್ಯವನ್ನು ವಹಿಸಿಕೊಂಡ ಪ್ರಾರಂಭದಲ್ಲಿ ರಾಜ್ಯ ಸಂಘಟನಾಕಾರ್ಯದಲ್ಲಿ ಉತ್ಸಾಹ ತೋರಿಸಿದರೂ ಕ್ರಮೇಣ ರಾಜ್ಯ ಪರಿಪಾಲನೆಯಲ್ಲಿ ಅನಾಸಕ್ತನಾಗಿ, ಸುಖಲೋಲುಪನಾಗಿದ್ದ. ಅಷ್ಟೇ ಅಲ್ಲದೆ ಇವನ ಆಳಿಕೆಯ ಬಹುಕಾಲ ಪೂರ್ತ ಅಧಿಕಾರವನ್ನು ಭದ್ರಪಡಿಸಿಕೊಳ್ಳುವುದರಲ್ಲೇ ಕಳೆಯಿತು. ಅಧಿಕಾರ ಮದದಿಂದ ದುಶ್ಚಟಗಳಿಗೆ ಬಲಿಯಾದ ಗೋವಿಂದ ಪ್ರಜೆಗಳ ಹಾಗೂ ಸಾಮಂತರ ಕೋಪಕ್ಕೆ ಬೇಗನೆ ಗುರಿಯಾದ. ನಾಸಿಕ ಪ್ರಾಂತದಲ್ಲಿ ಇವನ ಅಧೀನನಾಗಿ ಆಳುತ್ತಿದ್ದ ಇವನ ತಮ್ಮ ಧ್ರುವ ಈ ಅವಕಾಶವನ್ನು ಉಪಯೋಗಿಸಿಕೊಂಡು ರಾಜ್ಯಾಡಳಿತದ ಸೂತ್ರವನ್ನು ಕಸಿದುಕೊಳ್ಳಲು ಹವಣಿಸಿದ. ಅಣ್ಣನನ್ನು ಧಿಕ್ಕರಿಸಿ ತನ್ನ ಹೆಸರಿನಲ್ಲಿಯೇ ಶಾಸನವನ್ನು ಹೊರಡಿಸಲು ಪ್ರಾರಂಭಿಸಿದ. ಇದನ್ನರಿತ ಗೋವಿಂದ ಧ್ರುವನನ್ನು ಅಧಿಕಾರ ಸ್ಥಾನದಿಂದ ತಳ್ಳಿ ತಾನೇ ಅಧಿಕಾರವನ್ನು ವಹಿಸಿಕೊಂಡ. ಧ್ರುವ ಅಣ್ಣನ ವಿರುದ್ಧ ದಂಗೆ ಎದ್ದ. ಗೋವಿಂದ ಕಂಚಿ, ಗಂಗವಾಡಿ, ವೆಂಗಿ, ಮಾಳವ ಮೊದಲಾದ ರಾಜರುಗಳ ನೆರವನ್ನು ಯಾಚಿಸಿ ಧ್ರುವನೊಡನೆ ಯುದ್ಧಕ್ಕೆ ಸಿದ್ಧನಾದ. ಆದರೆ ರಾಷ್ಟ್ರಕೂಟ ವೈರಿಗಳತ್ತ ಇವನು ನೆರವಿಗೆ ಕೈಚಾಚಿದ್ದರಿಂದ ಇವನ ಮಂತ್ರಿ ಸಾಮಂತರೂ ಧ್ರುವನ ಪಕ್ಷ ವಹಿಸಿದರು. ವೆಂಗಿಯ ವಿಷ್ಣುವರ್ಧನ ಧ್ರುವನ ಮಾವನಾದುದರಿಂದ ಗೋವಿಂದನ ನೆರವಿಗೆ ಬರಲಿಲ್ಲ. ಉಳಿದ ರಾಜರ ಸಹಾಯ ಬರುವುದಕ್ಕೆ ಮೊದಲೇ ಧ್ರುವ ಗೋವಿಂದನನ್ನು ಸೋಲಿಸಿ ರಾಜ್ಯಾಧಿಕಾರವನ್ನು ಕಿತ್ತುಕೊಂಡು ರಾಷ್ಟ್ರಕೂಟ ಸಾಮ್ರಾಜ್ಯದ ಅಧಿಪತಿಯಾದ. ಗೋವಿಂದ 780ರಲ್ಲಿ ಯುದ್ಧರಂಗದಲ್ಲೇ ಅಸುನೀಗಿರಬೇಕೆಂದು ತೋರುವುದು.

ಬಾಹ್ಯ ಸಂಪರ್ಕಗಳು
 History of Karnataka, Mr. Arthikaje

ಇತಿಹಾಸ
ಕರ್ನಾಟಕದ ಇತಿಹಾಸ
ಭಾರತದ ಇತಿಹಾಸ
ಗೋವಿಂದ IV(ರಾಷ್ಟ್ರಕೂಟ)

ಗೋವಿಂದ IV(ರಾಷ್ಟ್ರಕೂಟ)  ರಾಷ್ಟ್ರಕೂಟ ದೊರೆ (930-35). 3ನೆಯ ಇಂದ್ರನ ಕಿರಿಯ ಮಗ. ಪ್ರಭೂತವರ್ಷ, ಸುವರ್ಣವರ್ಷ, ನೃಪತುಂಗ, ನೃಪತಿತ್ರಿಣೇತ್ರ, ಸಾಹಸಾಂಕ, ರಟ್ಟಕಂದರ್ಪ ಎಂಬುವು ಇವನ ಬಿರುದುಗಳು. ನಾಲ್ವಡಿ ಗೋವಿಂದ ಅಣ್ಣನಾದ ಇಮ್ಮಡಿ ಅಮೋಘವರ್ಷನನ್ನು ಪ್ರಾಯಶಃ ಕೊಲ್ಲಿಸಿ ಪಟ್ಟಕ್ಕೆ ಬಂದ. ಚಿಕ್ಕ ವಯಸ್ಸಿನಲ್ಲಿಯೇ ದೊಡ್ಡ ಸಾಮ್ರಾಜ್ಯದ ಚಕ್ರವರ್ತಿಯಾದ. ಆದರೂ ಯೌವನಮದ ಮತ್ತು ರಾಜ್ಯಮದದಿಂದ ಜನಾನುರಾಗಿಯಾಗದೆ ತನ್ನನ್ನು ತಾನೇ ನಾಶಪಡಿಸಿಕೊಂಡ.

ರಾಷ್ಟ್ರಕೂಟರ ಬೆಂಬಲದಿಂದ ವೆಂಗಿ ಸಿಂಹಾಸನಾಧಿಕಾರಿಯಾಗಿದ್ದ ಇಮ್ಮಡಿ ಯುದ್ಧಮಲ್ಲನನ್ನು 934ರಲ್ಲಿ ಇಮ್ಮಡಿ ಭೀಮ ಓಡಿಸಿ ತಾನೇ ರಾಜನಾದ. ಆದರೂ ಈ ಸಮಯದಲ್ಲಿ ನಾಲ್ಕನೆಯ ಗೋವಿಂದ ವೆಂಗಿಯ ಮೇಲೆ ರಾಷ್ಟ್ರಕೂಟರ ಪ್ರಭಾವವನ್ನು ಉಳಿಸಿಕೊಳ್ಳುವ ಯಾವ ಕ್ರಮವನ್ನೂ ಕೈಗೊಳ್ಳಲಿಲ್ಲ. ರಾಜ್ಯದ ಹೊರಗೆ ತನ್ನ ಪರಾಕ್ರಮವನ್ನು ತೋರಿಸಲು ಅಸಮರ್ಥನಾದ ಗೋವಿಂದ ವೆಂಗಿಯ ಸಿಂಹಾಸನದ ಹಕ್ಕುದಾರರಲ್ಲೊಬ್ಬನಾಗಿದ್ದ ಐದನೆಯ ವಿಜಯಾದಿತ್ಯನಿಗೆ ತನ್ನ ಚಾಳುಕ್ಯ ಸಾಮಂತ ಇಮ್ಮಡಿ ಅರಿಕೇಸರಿ ಆಶ್ರಯವನ್ನಿತ್ತನೆಂಬ ನೆಪದಲ್ಲಿ ಅರಿಕೇಸರಿಯನ್ನು ಕೆಣಕಿದ. ಅವನು ವಿಜಯಾದಿತ್ಯನನ್ನು ಒಪ್ಪಿಸಲು ನಿರಾಕರಿಸಿದ. ಇಮ್ಮಡಿ ಅರಿಕೇಸರಿ ಸಮರ್ಥ ವೀರನಾಗಿದ್ದುದೇನೋ ನಿಜ. ಆದರೆ ದೊಡ್ಡ ಸೈನ್ಯದಿಂದ ಕೂಡಿದ್ದ ಚಕ್ರವರ್ತಿಯನ್ನು ಒಬ್ಬ ಸಾಮಂತ ಎದುರಿಸುವುದು ಅಸಾಮಾನ್ಯ ಕೆಲಸವೆಂದು ಅವನು ತಿಳಿದಿದ್ದ. ಇದೇ ಸಮಯಕ್ಕೆ ಸರಿಯಾಗಿ ಗೋವಿಂದನ ಉಚ್ಚಾಟನೆಗೆ ಗೋವಿಂದನ ಅತ್ಯಾಚಾರ ಮತ್ತು ದುರಾಚಾರಗಳಿಂದ ಕೋಪಗೊಂಡಿದ್ದ ಸಾಮಂತರು ಒಟ್ಟಾಗಿ ಸೇರಿ ಮೂರನೆಯ ಅಮೋಘವರ್ಷನ ಬಳಿಗೆ ಓಡಿ ಗೋವಿಂದನ ದುರಾಡಳಿತದಿಂದ ವಿಮುಕ್ತಗೊಳಿಸುವಂತೆ ಬೇಡಿಕೊಂಡರು. ಒಳ್ಳೆಯ ನಡೆನುಡಿಗಳಿಗೂ ಸಂಸ್ಕೃತಿಗೂ ಮತ್ತು ಪ್ರಜಾವಾತ್ಸಲ್ಯಕ್ಕೂ ಹೆಸರಾಗಿದ್ದ ಅಮೋಘವರ್ಷ ಈ ಸಮಯದಲ್ಲಿ ತ್ರಿಪುರಿಯಲ್ಲಿದ್ದ. ಇಮ್ಮಡಿ ಅರಿಕೇಸರಿ ಗೋವಿಂದನ ಮೇಲೆ ಯುದ್ಧಕ್ಕೆ ಸಿದ್ಧನಾದಾಗ, ಅಮೋಘವರ್ಷನ ಪರವಾಗಿದ್ದ ಅವನ ಅಳಿಯ ಗಂಗ 2ನೆಯ ಬೂತುಗ ಮುಂತಾದ ಉಳಿದ ಸಾಮಂತರಾಜರು ಅರಿಕೇಸರಿಗೆ ತಮ್ಮ ಬೆಂಬಲವನ್ನು ನೀಡಿದರು. ಗೋವಿಂದ ಚೋಳ 1ನೆಯ ಪರಾಂತಕನಿಂದ ನೆರವನ್ನು ಬಯಸಿದರೂ ಸಕಾಲಕ್ಕೆ ಸಿಗಲಿಲ್ಲ. 935ರಲ್ಲಿ ಸಂಭವಿಸಿದ ಯುದ್ಧದಲ್ಲಿ ಅರಿಕೇಸರಿ ಗೋವಿಂದನನ್ನು ಸೋಲಿಸಿದ. ಗೋವಿಂದ ರಣರಂಗದಲ್ಲೇ ಪ್ರಾಣ ಕಳೆದುಕೊಂಡ. ಅನಂತರ ಮೂರನೆಯ ಅಮೋಘವರ್ಷ ಪಟ್ಟಕ್ಕೆ ಬಂದ. ಈ ವಿಚಾರ ಪಂಪನ ವಿಕ್ರಮಾರ್ಜುನವಿಜಯದಲ್ಲಿ ಸ್ಪಷ್ಟವಾಗಿ ವರ್ಣಿತವಾಗಿದೆ.

ಬಾಹ್ಯ ಸಂಪರ್ಕಗಳು
 History of Karnataka, Mr. Arthikaje

ಇತಿಹಾಸ
ಕರ್ನಾಟಕದ ಇತಿಹಾಸ
ಭಾರತದ ಇತಿಹಾಸ
ಗೋವಿಂದ ದೀಕ್ಷಿತ

ಗೋವಿಂದ ದೀಕ್ಷಿತ 1554-1626. ಪ್ರಸಿದ್ಧ ಸಂಗೀತಗಾರ ಮತ್ತು ಕವಿ. ಅಯ್ಯನ ಎಂಬ ಇನ್ನೊಂದು ಹೆಸರೂ ಉಂಟು. ತಂಜಾವೂರಿನ ಅಚ್ಯುತಯ್ಯ ಮತ್ತು ರಘುನಾಥನಾಯಕ ಅರಸರ ಕಾಲದಲ್ಲಿ ಪ್ರಧಾನಿಯಾಗಿದ್ದ. ಕಾವೇರೀ ತೀರದ ಪಟ್ಟೀಶ್ವರಮ್ ಈತನ ಮೂಲಸ್ಥಾನ. ಜಾತಿಯಿಂದ ಈತ ಕರ್ನಾಟಕ ಬ್ರಾಹ್ಮಣ. ಹೆಂಡತಿ ನಾಗಂಬಾ. ಈ ದಂಪತಿಗಳ ಶಿಲಾಪ್ರತಿಮೆಯನ್ನು ಪಟ್ಟೀಶ್ವರಮ್ ದೇವಸ್ಥಾನದಲ್ಲಿ ಈಗಲೂ ಕಾಣಬಹುದು.

ಗೋವಿಂದ ದೀಕ್ಷಿತನ ಹರಿವಂಶಸಾರಚರಿತ್ರಮ್ ಎಂಬ ಸಂಸ್ಕೃತ ಕೃತಿ ಮೂರು ಸಂಪುಟಗಳಲ್ಲಿದೆ. ಈತನ ಸನ್ಮಿತ್ರ ಅಪ್ಪಯ್ಯದೀಕ್ಷಿತ ಈ ಗ್ರಂಥಕ್ಕೆ ಟೀಕೆ ಬರೆದಿದ್ದಾನೆ. ಸಂಗೀತಸುಧಾನಿಧಿ ಈತನ ಪದ್ಯಗಳ ಸಂಕಲನ. ಇದಲ್ಲದೆ ಈತ ವೇದಾಂತ, ಧರ್ಮ, ಶಿಲ್ಪ, ಸಂಗೀತಶಾಸ್ತ್ರಗಳನ್ನು ಕುರಿತು ಅನೇಕ ಗ್ರಂಥಗಳನ್ನು ಬರೆದಿದ್ದಾನೆ.

ಇಪ್ಪತ್ತು ನಾಲ್ಕು ಪಟ್ಟಿಗಳುಳ್ಳ ಸುಪ್ರಸಿದ್ಧ ತಂಜಾವೂರು ವೀಣೆಯನ್ನು ತಯಾರಿಸಿದವನೀತ. ಚೂಡಾಮಣಿ ಈತನಿಗೆ ಅದ್ವೈತ ವಿದ್ಯೆ ನೀಡಿದ ಗುರು. ಧಾರ್ಮಿಕ ಮನೋಧರ್ಮದ ಪರೋಪಕಾರಿ ಬ್ರಾಹ್ಮಣನಾದ್ದರಿಂದ ಈತ ಅನೇಕ ಯಜ್ಞ ಮಾಡಿದನಲ್ಲದೆ ವಿಪುಲವಾಗಿ ದಾನಧರ್ಮ ಮಾಡಿದ. ಕೆರೆಕಟ್ಟೆ ಕಟ್ಟಿಸಿದ, ತಿರುವಾಯೂರಿನಲ್ಲಿ ಸಂಸ್ಕೃತ ವಿದ್ಯಾಲಯ ತೆರೆದ, ಕುಂಭಕೋಣದ ಮಹಾಮಖಂ ಕೆರೆ ದಂಡೆಯ ಸುತ್ತ ಹದಿನಾರು ಲಿಂಗಗಳನ್ನು ಸ್ಥಾಪಿಸಿದ. ಈತ ಕಟ್ಟಿಸಿದ ತಂಜಾವೂರಿನ ಏಕಾದಶೀ ಅಗ್ರಹಾರ ಈಗಲೂ ಪ್ರಸಿದ್ಧವಾಗಿದೆ.

ಕರ್ನಾಟಕ ಸಂಗೀತ
ಲೇಖಕರು
ಎ.ಎಸ್. ಕಿರಣ್ ಕುಮಾರ್

ಡಾ. ಆಲೂರು ಸೀಳಿನ್‌ ಕಿರಣ್‌ ಕುಮಾರ್‌ ಭಾರತೀಯ ಬಾಹ್ಯಾಕಾಶ ಸಂಶೋಧನೆ ಸಂಸ್ಥೆಯ (ಇಸ್ರೊ) ಅಧ್ಯಕ್ಷ ಹುದ್ದೆ ಹಾಗೂ ಬಾಹ್ಯಾಕಾಶ ಸಂಸ್ಥೆಯ ಕಾರ್ಯದರ್ಶಿ ಹುದ್ದೆ ನಿಭಾಯಿಸಿದ ವಿಜ್ಞಾನಿಯಾಗಿದ್ದಾರೆ.  ಜನವರಿ ೧೨, ೨೦೧೫ ರಿಂದ ಜನವರಿ ೨೦೧೮ ರ ವರೆಗೆ ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಕೇಂದ್ರದ ಅಧ್ಯಕ್ಷರಾಗಿದ್ದರು.  ಈ ಹುದ್ದೆ ನಿರ್ವಹಿಸಿದ ಎರಡನೇ ಕನ್ನಡಿಗ. ೧೯೭೫ರಲ್ಲಿ ಇಸ್ರೋ ಅಂಗಸಂಸ್ಥೆಯಾದ ಅಲಹಾಬಾದ್ ನ Space Application Centerನಲ್ಲಿ ಬಾಹ್ಯಾಕಾಶಕ್ಕೆ ಸಂಬಂಧಿಸಿದ ಕೆಲಸದಲ್ಲಿ ತೊಡಗಿಕೊಂಡ ಕಿರಣ್ ಕುಮಾರ್ ಅಂದಿನಿಂದಲೂ ಸಂಸ್ಥೆಯ ವಿವಿಧ ವಿಭಾಗಗಳಲ್ಲಿ ಸೇವೆ ಸಲ್ಲಿಸಿದ್ದಾರೆ. ಇಸ್ರೊ ಹುದ್ದೆಗೆ ಬರುವ ಮೊದಲು ಅವರು ಅಲಹಾಬಾದಿನ ಸ್ಪೇಸ್ ಅಪ್ಲಿಕೇಶನ್ ಸೆಂಟರ್ ನಿರ್ದೇಶಕರಾಗಿದ್ದರು. ಇವರು ಭಾಸ್ಕರ (೧೯೭೯), ಚಂದ್ರಯಾನ–೧ (೨೦೦೮) ಯೋಜನೆಗಳಲ್ಲಿ ಮಹತ್ವದ ಪಾತ್ರ ವಹಿಸಿದ್ದಾರೆ. ಮಂಗಳಯಾನ ಯೋಜನೆ ಯಶಸ್ಸಿನಲ್ಲೂ ಅವರ ಪಾತ್ರವಿದೆ.

ಹುಟ್ಟು-ವಿದ್ಯಾಭ್ಯಾಸ
ಎ.ಎಸ್. ಕಿರಣ್ ಕುಮಾರ್ ಹಾಸನ ಜಿಲ್ಲೆಯವರು. ಆಲೂರಿನಲ್ಲಿ ೧೯೫೨ರಲ್ಲಿ ಜನಿಸಿದರು. ಅವರು ಬೆಂಗಳೂರಿನ ನ್ಯಾಷನಲ್ ಕಾಲೇಜಿನಲ್ಲಿ ಬಿಎಸ್‌ಸಿ ಪದವಿ ಮುಗಿಸಿ (೧೯೭೧) ಬೆಂಗಳೂರು ವಿಶ್ವವಿದ್ಯಾಲಯದಿಂದ ಎಲೆಕ್ಟ್ರಾನಿಕ್ಸ್ ವಿಷಯದಲ್ಲಿ ಎಂಎಸ್‌ಸಿ (೧೯೭೩) ಹಾಗೂ ಬೆಂಗಳೂರಿನ ಭಾರತೀಯ ವಿಜ್ಞಾನ ಸಂಸ್ಥೆಯಲ್ಲಿ ಫಿಸಿಕಲ್‌ ಎಂಜಿನಿಯರಿಂಗ್‌ನಲ್ಲಿ ಎಂ.ಟೆಕ್ ಪದವಿ ಪಡೆದಿದ್ದಾರೆ. (೧೯೭೫)

ಬಾಹ್ಯಾಕಾಶ ಕ್ಷೇತ್ರದಲ್ಲಿ ಸೇವೆ
'ಭಾಸ್ಕರ ಟಿವಿ ಪೇಲೋಡ್' ನಿಂದ ತಮ್ಮ ಕೆಲಸ ಆರಂಭಿಸಿದ ಕಿರಣ್ ಕುಮಾರ್, ಭಾರತದ ಯಶಸ್ವಿ ಚಂದ್ರಯಾನ ಮತ್ತು ಮಂಗಳಯಾನ ಯೋಜನೆಗಳಲ್ಲಿ ಭಾಗವಹಿಸಿದ್ದಾರೆ. ಭಾರತದ ಮೊಟ್ಟ ಮೊದಲ ದೂರಸಂವೇದಿ ಉಪಗ್ರಹ (Remote Sensing satellite) ಭಾಸ್ಕರ(೧೯೭೯)ದ ಯಶಸ್ಸಿನಲ್ಲೂ ಕುಮಾರ್ ಕೊಡುಗೆ ನೀಡಿದ್ದಾರೆ. ಭೂಮಿ ಮತ್ತು ಸಮದ್ರದ ನಡುವಿನ ನಕ್ಷೆ ಮತ್ತು ಇದನ್ನು ಬಣ್ಣಗಳ ಆಧಾರ ಇಟ್ಟುಕೊಂಡು ಗುರುತು ಹಾಕುವುದರಲ್ಲಿ ಕುಮಾರ್ ನೈಪುಣ್ಯ ಸಾಧಿಸಿದ್ದು ದೇಶದ ನೆರವಿಗೆ ಬಂದಿತು. ಇದಲ್ಲದೇ 'ಇನ್ಸಾಟ್ 3ಡಿ', 'ಮೈಕ್ರೋ ಸೆಟ್ಲೈಟ್', 'ಭೂ ಪ್ರದೇಶ ಮಾಪನಾ ಕ್ಯಾಮರಾ ತಂತ್ರಜ್ಞಾನ'ದಲ್ಲಿ ಕಿರಣ್ ಕುಮಾರ್ ಅನೇಕ ಆವಿಷ್ಕಾರಗಳನ್ನು ಮಾಡಿದ್ದಾರೆ. ಮಂಗಳಯಾನಕ್ಕೆ ಸಂಬಂಧಿಸಿದ ಐದು ಉಪಕರಣ ತಯಾರಿಕೆಯ ಮೇಲ್ವಿಚಾರಣೆಯನ್ನು ಕಿರಣ್ ಕುಮಾರ್ ಹೊತ್ತುಕೊಂಡಿದ್ದರು. ಇವರ ನೇತೃತ್ವದಲ್ಲಿ ಇಸ್ರೋ ಒಂದೇ ಉಡಾಹಕದ ಮೂಲಕ ೧೦೪ ಉಪಗ್ರಹಗಳನ್ನು ವಿವಿಧ ಕಕ್ಷೆಗೆ ಸೇರಿಸಿ ವಿಶ್ವದಾಖಲೆ ಬರೆದಿದೆ.

ಪ್ರಶಸ್ತಿ-ಪುರಸ್ಕಾರಗಳು-ಮನ್ನಣೆಗಳು
 ಇಂಡಿಯನ್ ಸೊಸೈಟಿಯ ರಿಮೋಟ್ ಸೆನ್ಸಿಂಗ್ ಪ್ರಶಸ್ತಿ (೧೯೯೪), 
 ವಾಸ್ವಿಕ್ (VASVIK) ಪ್ರಶಸ್ತಿ (Electronic sciences and technology) (೧೯೯೮)
 ಇಸ್ರೋದಿಂದ ವೈಯಕ್ತಿಕ ಸೇವಾ ಪ್ರಶಸ್ತಿ (೨೦೦೬) 
 Indian Society of Remote Sensing ಇಂದ ಭಾಸ್ಕರ ಪ್ರಶಸ್ತಿ (೨೦೦೭) 
 ಇಸ್ರೋದಿಂದ ಉತ್ತಮ ಸೇವಾ ಪ್ರಶಸ್ತಿ (೨೦೦೮) 
 ಅಂತಾರಾಷ್ಟ್ರೀಯ ಗಗನಯಾನ ಸಂಸ್ಥೆಯಿಂದ ಉತ್ತಮ ತಂಡ ಸಾಧಕ (Team Achievement) ಪ್ರಶಸ್ತಿ (೨೦೦೮)  (Cartosat)
 ಅಂತಾರಾಷ್ಟ್ರೀಯ ಗಗನಯಾನ ಸಂಸ್ಥೆಯಿಂದ ಉತ್ತಮ ತಂಡ ಸಾಧಕ (Team Achievement) ಪ್ರಶಸ್ತಿ (೨೦೧೩) (Chandrayaan-1)
 ಸರ್ ಎಂ. ವಿಶ್ವೇಶ್ವರಾಯ ಪ್ರಶಸ್ತಿ (೨೦೧೩)
 ಪದ್ಮಶ್ರೀ ಪುರಸ್ಕಾರ (೨೦೧೪)
 ರಾಜ್ಯೋತ್ಸವ ಪ್ರಶಸ್ತಿ (೨೦೧೫)
 ತುಮಕೂರು ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್ ಪದವಿ.
 ಈ ಸಂಸ್ಥೆಗಳ ಗೌರವ ಸದಸ್ಯ (ಫೆಲ್ಲೊ) 
 Indian National Academy of Engineering 
 Indian Society of Remote Sensing 
 Institution of Electronics & Telecommunication Engineers 
 Indian Meteorological Society; ಹಾಗೂ 
 International Academy of Astronautics ಸಂಸ್ಥೆಯ ಸದಸ್ಯ

ಉಲ್ಲೇಖಗಳು

ಇವುಗಳನ್ನೂ ನೋಡಿ
 ಚಂದ್ರಯಾನ
 ಮಂಗಳಯಾನ
 ಭಾರತೀಯ ಬಾಹ್ಯಾಕಾಶ ಸಂಶೋಧನೆ ಸಂಸ್ಥೆ

ಹೊರಕೊಂಡಿಗಳು
 A. S. KIRAN KUMAR PROFILE: iitg.ernet.in
 ಇಸ್ರೋ ಸಂಸ್ಥೆಯ ಜಾಲತಾಣದಲ್ಲಿ ಕಿರಣ್ ಕುಮಾರ್ ಅವರ ಪರಿಚಯ 
 ಸ್ಪೇಸ್ ಅಪ್ಲಿಕೇಶನ್ ಸೆಂಟರ್ ಜಾಲತಾಣದಲ್ಲಿ ಕಿರಣ್ ಕುಮಾರ್ ಅವರ ಪರಿಚಯ 
 Ten ways ISRO has transformed under Kiran Kumar, By Harsha Vardhan, geospatialworld.net
 ಸ್ಪೇಸ್ ಅಪ್ಲಿಕೇಶನ್ ಸೆಂಟರ್ ಜಾಲತಾಣ 
 ಇಸ್ರೋ ಸಂಸ್ಥೆಯ ಕನ್ನಡ ಜಾಲತಾಣ

ಭಾರತದ ವಿಜ್ಞಾನಿಗಳು
ಬಾಹ್ಯಾಕಾಶ ಸಂಶೋಧಕರು
೧೯೫೨ ಜನನ
ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು
ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ರಾಷ್ತ್ರೀಯ ಐಕ್ಯತೆ

ಭಾರತದಲ್ಲಿ ವಿಶಾಲ ರಾಷ್ಟ್ರಕ್ಕೆ ಹೊಂದುವಂತಹ ವಿಶಿಷ್ಟ ಸಂವಿಧಾನ ಹೊಂದಿದ್ದೇವೆ.ಈ ಸಂವಿಧಾನದ ದ್ರಷ್ಟಿಯಲ್ಲಿ ಬಡವ-ಬಲ್ಲಿದ ಎಲ್ಲರೂ ಸಮಾನರು.ಈ ಹಿನ್ನಲೆಯಲ್ಲಿಯೇ ಸ್ತ್ರೀ ಪುರುಷರೆಂಬ ಲಿಂಗ, ಜಾತಿ, ಭಾಷೆ, ಪ್ರಾಂತ, ಧರ್ಮ, ಆಹಾರ, ಉಡುಗೆ-ತೊಡುಗೆ, ರೀತಿ-ನೀತಿ, ಸಂಪ್ರದಾಯಗಳ ಭೇದವನ್ನೆಣಿಸದೇ ನಾವೆಲ್ಲಾ ಒಂದೇ ಎಂದು ಪರಿಗಣಿಸಿದ್ದಾರೆ. ನಮ್ಮ ಸಂವಿಧಾನ ಪ್ರಾಂತೀಯತೆಯ ಸಂಕುಚಿತ ಮನೋಭಾವನೆಯನ್ನು ತೊಡೆದು ಹಾಕಲು ಏಕಪೌರತ್ವ ವ್ಯವಸ್ಥೆಯನ್ನು ಜಾರಿಗೆ ತಂದಿದೆ. ಹಾಗೆಯೇ ನಮ್ಮ ಸಂವಿಧಾನ ಸಮಾಜವಾದ, ಸಮತಾವಾದ ತತ್ವಗಳನ್ನು ಒಪ್ಪಿಕೊಂಡಿದ್ದರೂ ಬಡವ ಶ್ರೀಮಂತರ ಮಧ್ಯ ದೊಡ್ಡ ಕಂದಕವೇ ಇದೆ. ಇದನ್ನು ಹೋಗಲಾಡಿಸಿ ರಾಷ್ತ್ರೀಯ ಏಕತೆಯನ್ನು  ಪೋಷಿಸಲು ನಮ್ಮ ನಾಯಕರುಗಳು ಇಡೀ ರಾಷ್ಟ್ರಕ್ಕೆ ಏಕ ಅರ್ಥಪೂರ್ಣ ರಾಷ್ಟ್ರಧ್ವಜ, ರಾಷ್ಟ್ರಗೀತೆ, ರಾಷ್ತ್ರೀಯ ಚಿನ್ನ್ಹೆಗಳನ್ನೂ ಗುರುತಿಸಿ ಆಚರಣೆಗೆ ತಂದಿದ್ದಾರೆ. ರಾಷ್ತ್ರೀಯ ಹಬ್ಬ ಮತ್ತು ರಾಷ್ಟ್ರ ನಾಯಕರುಗಳ ಜನ್ಮದಿನಾಚರಣೆಗಳನ್ನು ಶಾಲಾ ಕಾಲೇಜುಗಳಲ್ಲಿ ಆಚರಿಸುವ ಮೂಲಕ ಇವುಗಳಿಗೆ ಸಾಮೂಹಿಕವಾಗಿ ಗೌರವವನ್ನು ಸಲ್ಲಿಸಿ ಭಿನ್ನತೆ ಮರೆತು ಭ್ರಾತ್ರತ್ವದಿಂದ ಮತ್ತು ಶಾಂತಿಯಿಂದ ಬಾಳುವ ಮೂಲಕ ರಾಷ್ತ್ರೀಯ ಏಕತೆಯನ್ನು ಮೂಡಿಸಬೇಕು ಎಂದು ಪೌರನೀತಿ ಬೋಧನೆಯ ಮೂಲಕ ತಿಳಿಸಬೇಕಾಗಿದೆ.

ಸಮಾಜp
ಗೌಜಲು ಹಕ್ಕಿ

ಗೌಜಲು ಹಕ್ಕಿಗ್ಯಾಲಿಫಾರ್ಮೀಸ್ ಗಣದ ಟೆಟ್ರವೋನಿಡೀ ಕುಟುಂಬಕ್ಕೆ ಸೇರಿದ ಫ್ರಾಂಕೋಲೈನಸ್ ಎಂಬ ಜಾತಿಯ ವನ್ಯಪಕ್ಷಿ (ಪಾರ್ಟ್‌ರಿಜ್). ಇದರಲ್ಲಿ 3 ಮುಖ್ಯ ಬಗೆಗಳಿವೆ; ಫ್ರಾ. ಫ್ರಾಂಕೋಲೈನಸ್ (ಬ್ಲ್ಯಾಕ್ ಪಾರ್ಟ್‌ರಿಜ್), ಫ್ರಾ. ಪಿಕ್ಟಸ್ (ಪೇಂಟೆಡ್ ಪಾರ್ಟ್‌ರಿಜ್) ಮತ್ತು ಫ್ರಾ. ಪಾಂಡಿ ಸೆರಿಯೇನಸ್ (ಗ್ರೇ ಪಾರ್ಟ್‌ರಿಜ್). ಮೊದಲನೆಯದು ಉತ್ತರಭಾರತ ಮತ್ತು ಅಸ್ಸಾಮ್ ಗಳಲ್ಲೂ ಎರಡನೆಯದು ದಕ್ಷಿಣ ಭಾರತದಲ್ಲೂ ಮೂರನೆಯದು ಅಸ್ಸಾಂ ಬಿಟ್ಟು ಭಾರತಾದ್ಯಂತವೂ ಕಾಣದೊರೆಯುತ್ತವೆ. ಎಲ್ಲ ಬಗೆಗಳೂ ಹುಲ್ಲುಗಾವಲುಗಳಲ್ಲಿ, ಕುರುಚಲು ಕಾಡುಗಳಲ್ಲಿ, ಕೆಲವೊಮ್ಮೆ ಹಳ್ಳಿಗಳ ಸನಿಹದಲ್ಲಿ ಕಬ್ಬು ಮತ್ತು ಧಾನ್ಯ ಬೆಳೆಗಳ ಕೃಷಿಭೂಮಿಗಳ ಬಳಿ ವಾಸಿಸುತ್ತವೆ.

ಲಕ್ಷಣಗಳು
ಗೌಜಲು ಹಕ್ಕಿಗಳು ಮುಖ್ಯವಾಗಿ ಭೂವಾಸಿಗಳು. ಕಾಳು, ವಿವಿಧ ರೀತಿಯ ಬೀಜಗಳು, ಗೆದ್ದಲು, ಜೀರುಂಡೆಯ ಡಿಂಭಗಳು ಇವುಗಳ ಪ್ರಧಾನ ಆಹಾರ. ಗುಂಡನೆಯ ಮತ್ತು ಹೃಷ್ಟಪುಷ್ಟವಾದ ದೇಹ, ಮೋಟು ಬಾಲ, ಕಾಳುಕಡ್ಡಿ ತಿನ್ನಲು ಸಹಾಯಕವಾದ ಕೋಳಿ ಕೊಕ್ಕಿನಂಥ ಕೊಕ್ಕು, ಬಲವಾದ ಕಾಲುಗಳು, ಮೋಟು ಕತ್ತು-ಇವು ಗೌಜಲು ಹಕ್ಕಿಗಳ ಪ್ರಧಾನ ಲಕ್ಷಣಗಳು. ದೇಹದ ಬಣ್ಣ ಕಪ್ಪು ಇಲ್ಲವೇ ಬೂದುಮಿಶ್ರಿತ ಕಂದು. ದೇಹದ ಮೇಲೆ ಬಿಳಿ, ಕಂದು, ಕಗ್ಗಂದು ಬಣ್ಣದ ಮಚ್ಚೆಗಳು ಮತ್ತು ಪಟ್ಟೆಗಳು ಇವೆ. ಗಂಡು ಹಕ್ಕಿಯ ಬಣ್ಣ ಹೆಣ್ಣಿನದಕ್ಕಿಂತ ಹೆಚ್ಚು ಗಾಢವಾದ್ದು.

ಚಟುವಟಿಕೆಗಳು
ಗೌಜಲು ಹಕ್ಕಿಗಳ ಚಟುವಟಿಕೆ ಸಂಜೆ ಹಾಗೂ ಬೆಳಗ್ಗೆ ಹೆಚ್ಚಾಗಿರುತ್ತದೆ. ಕತೀತರ್ - ಕತೀತರ್ ಇಲ್ಲವೆ ಚಿಕ್‍ಚೀಕ್‍ಚೀಕ್‍ಕೆರೇ ಎಂಬಂತೆ, ಸಿಳ್ಳು ಹೊಡೆದಂತೆ ಕೂಗಿಕೊಂಡು ಇವು ತಿರುಗಾಡುತ್ತಿರುತ್ತವೆ. ನೆಲದ ಮೇಲೆ ಇವು ಬಲು ಚೆನ್ನಾಗಿ ಓಡಬಲ್ಲವು; ಇವುಗಳ ಚಲನೆಯೆಲ್ಲ ಸಾಮಾನ್ಯವಾಗಿ ಕಾಲುಗಳಿಂದಲೆ. ಆದರೆ ಅನಿರೀಕ್ಷಿತ ಅಪಾಯವೊದಗಿ ಬಂದಾಗ ಮಾತ್ರ ಭರ್ರನೆ ಕೆಳಮಟ್ಟದಲ್ಲಿ ಹಾರುತ್ತವೆ. ಹಾರುವುದಾದರೂ ಕೇವಲ ಕೆಲವೇ ಮೀಟರುಗಳು ಮಾತ್ರ. ಮತ್ತೆ ನೆಲಕ್ಕಿಳಿದು ಓಡಿ ಪೊದೆಯೊಳಗೆ ಅವಿತುಕೊಂಡುಬಿಡುತ್ತವೆ.

ಸಂತಾನೋತ್ಪತ್ತಿ
ಇವುಗಳ ಸಂತಾನಾಭಿವೃದ್ಧಿಯ ಕಾಲ ಜೂನ್- ಸೆಪ್ಟೆಂಬರ್. ಹುಲ್ಲು ಇಲ್ಲವೆ ಕಬ್ಬಿನ ಗದ್ದೆಗಳಲ್ಲಿ ಗೂಡು ಕಟ್ಟಿ ಮೊಟ್ಟೆಯಿಡುತ್ತವೆ. ಮೊಟ್ಟೆಗಳ ಸಂಖ್ಯೆ 4-8.
ಗೌಜಲು ಹಕ್ಕಿಗಳು ಒಳ್ಳೆಯ ಬೇಟೆಯ ಹಕ್ಕಿಗಳೆನಿಸಿವೆ. ಬೂದುಗೌಜಲು ಹಕ್ಕಿಯ ಗಂಡುಗಳನ್ನು ಹಿಡಿದು ಅವುಗಳ ನಡುವೆ ಕಾಳಗವನ್ನೇರ್ಪಡಿಸುವುದುಂಟು. ಗೌಜಲು ಹಕ್ಕಿಗಳ ಮಾಂಸಕ್ಕೆ ವಿಶಿಷ್ಟವಾದ ರುಚಿ ಹಾಗೂ ವಾಸನೆಯಿರುವುದರಿಂದ ಇವನ್ನು ಆಹಾರಕ್ಕಾಗಿ ಜನ ಬೇಟೆಯಾಡುತ್ತಾರೆ.

ಬಾಹ್ಯ ಸಂಪರ್ಕಗಳು
 Videos, photos and sounds  - Internet Bird Collection